












Han mort l'Isanta. El van assassinar, sense cap motiu, quan estàvem gaudint 
d'un concert. A l'Isanta li agradaven els concerts i de fet va ser l'organitza¬ 
dor del "Punk al Bosc". Quan encara tenim els ulls vidriosos no podem parar 
de preguntar-nos el per què de l'agressió que va costar la vida d'un amic i 
quasi la d'un altre company. Tampoc podem parar de preguntar-nos per 
quina raó els Mossos d'Esquadra (tant implacables quan volen) no van venir 
aquella nit tot i ser requerits telefònicament diverses vegades. Per què els 
secretes que hi havia no van fer res? 



Quan encara teníem els ulls mullats la senyora Montserrat Tura va anar al 
Parlament a insultar-nos i a culpabilitzar els amics de l'Isanta de la seva 
mort. En comptes d'explicar les raons de l’actuació o la no actuació dels 
Mossos es va dedicar a mostrar-nos la seva ignorància total dels principis 
democràtics. Ja és trist que els "antisistema", que diu ella, li haguem d'ex¬ 
plicar en aquesta senyora que en una democràcia, fins i tot en una en tant 
males condicions com aquesta, hi ha dret a pensar com es vulgui i associar- 
se segons les idees i reunir-se... Sí, senyora Tura, no és en absolut preocu¬ 
pant que a Berga hi hagi anarquistes o independentistes, de fet vostè, segons 
les seves mateixes lleis, no n'ha de fer res. 


Al Parlament vam veure com treia un exemplar d’ El Pèsol Negre i com dos 
dies després, a l'edició digital del seu Periódico de Catalunya, se'ns calum¬ 
niava. Sembla que a molts i potser també a vostè no els hi agrada la lliber¬ 
tat d'expressió. Però no ens fareu callar. També des d’aqui volem mostrar el 
nostre condol a la família. 


I ara què? Doncs res. Acabarem de plorar si ens deixa la senyora consellera 
i els i les missaires locals i reflexionarem sobre moltes coses..., però més val 
que sàpiga tothom que en cap moment se'ns ha passat pel cap tirar la tova¬ 
llola. Malgrat la repressió que esperem i se'ns anuncia. La nostra lluita per 
la llibertat en el seu sentit més ampli no s'aturarà. Els projectes del 
Berguedà i de l'Alt Llobregat i el Cardener no s'aturaran, com no s'hagués 
aturat la vida i els projectes de l'Isanta (molts d'ells compartits) si uns des¬ 
graciats no l'haguessin assassinat. Que la terra et sigui lleu company. Va per 
tu Isanta: Salut i anarquia! 


I recorda... 

Edita: Col ■ lectiu Pèsol Negre. El Pèsol Negre no és el portaveu de cap associació ni enti¬ 
tat. El col ■ lectiu Pèsol Negre és obert i canviant i no representa a ningú, solament a qui en 
forma part a cada moment. D'altra banda, com a col·lectiu només intentem assumir l'edi¬ 
torial i les grans línies de la publicació, la resta de textos són responsabilitat dels irres¬ 
ponsables dels seus autors. A qui li piqui que es rasqui. 

Tancament d'aquesta edició: 1 B/06/05 


En aquest Pèsol Negre han participat: 

La columna cliteriana, Los del monte, Pep i tu, Algunes, El Tomb, Floreal Ateo, lle, M., Na 
Bastardes, Lampides boeticus, Cirne, Hiram Gascoine, Gbx, Toni, Barrikada, Milicianu, 
Ateneu Llibertari del Berguedà, Casal Panxo, Centre d’Estudis Josep Ester Borràs, Ateneu 
Columna Terra i Llibertat, Plataforma per la convivència, Montse, Assamblea contra les pre¬ 
sons, Pèsols negres berguedans, Parany 2015, David i Eva, Dc, Sense Veu, Nosaltres, 
Just&Cia, Juan Pedro, CGT, CNT, Assamblea d’Amics dels Màrtirs de Xicago de 1 886, i Secció 
Sindical CGT-correus Manresa, Col·lectiu les Granges. 



Atenció: La premsa anarquista pot erradicar la ignorància 
i la submissió al poder. 

Aquesta revista la fem entre totes i tots i per això és 
important que ens feu arribar els vostres articles de 
denuncia, pensaments, poemes, etcètera. Intentem publi¬ 
car-ho tot, tingueu paciència. 

actualitat i 

% V\ 

El divendres 28 van 
assassinar el nostre 
comnany i amic Pep Isanta 




Pep i tu 


E l dia 27 de maig, diven¬ 
dres de Patum, com cada 
any a la zona de les barra¬ 
ques dels col·lectius cul¬ 
turals, polítics i/o juvenils de 
Berga es feia un concert per 
potenciar la creació dels grups 
de música locals. Enguany toca¬ 
ven The Mentes (que debuta¬ 
ven), Ajos Porros Band i 
Kolumna Metralla. 

Tal i com s'havia acordat amb 
l'Ajuntament de Berga (que va 
facilitar l'escenari) el concert va 
començar força d'hora per tal 
que a les 02.BO h hagués finalit¬ 
zat. Malgrat els retards propis 
d'aquests actes, divendres anava 
més ràpid que les millors previ¬ 
sions. Cap a quarts d'una apro¬ 
ximadament va començar a 
tocar Kolumna Metralla, el darrer 
grup programat. El concert era 
molt tranquil i tot i que anava 
arribant gent, el gruix del públic 
s'esperava que arribés cap al 
final del concert. 

Cap a les 22 h (segons van 
assenyalar uns joves testimonis 
en una de les assemblees ober¬ 
tes del jovent berguedà) un grup 
de joves va començar a provocar 
aldarulls al Passeig de la 
Indústria on hi havia la fira. Van 
agredir, almenys, dues perso¬ 
nes: un noi d'Avià a qui van 
donar dos cops de puny i un 
altre noi que va fugir cap a la 
plaça Viladomat. Segons testi¬ 
monis presencials, aleshores, 
algun vianant ja va avisar els 
Mossos d'Esquadra. 

Aquest grup de joves va seguir 
actuant i cap a les 1 2 h es va diri¬ 
gir a la zona de les barraques on 
hi havia el concert (a partir d'a¬ 
quí els testimonis directes es 
compten per desenes i cente¬ 
nes). De seguida que van arribar 
ja van agredir de manera total¬ 
ment gratuïta i absurda a un 
company de Manresa el qual 
sense ganes de seguir la festa va 
marxar minuts després cap a 
casa seva. Els agressors també 
van marxar durant uns minuts, 
però cap a les 00.1 5 h van tornar 
en major nombre i es van 
començar a passejar pel mig i 
per fora del concert i la zona de 


barraques, com si busquessin 
algú. A partir d'aquests 
moments algunes persones de 
les barraques van començar a 
vigilar què feien aquell grup de 
gent i si hi havia Mossos pels 
voltants com habitualment 
(dimecres i dijous per exemple), 
però no hi havia cap efectiu del 
Mossos visible. 

Al cap d'uns minuts d'estar vol¬ 
tant, alguns dels nanos van fer 
visibles navalles i cinturons. 
Seguien entrant i sortint de la 
zona de barraques ara amb acti¬ 
tud clarament amenaçadora. 
Aleshores ja volien brega amb 
qui fos. Davant l'exhibició d'ar¬ 
mes blanques varies persones 
van trucar als Mossos, ja que allà 
no hi havia cap cotxe ni furgona 
visible (al contrari que els dos 
dies anteriors i que la resta de 
Patums). Les trucades demanant 
auxili no van servir de res. 
Devien ser les 00:30 h aproxi¬ 
madament. Es van passejar de 
manera intimidatoria més de 
vint minuts. En aquest espai de 
temps es va trucar diverses 
vegades al mossos i malgrat el 
que diu la senyora Tura, per allà 
no vam veure passar cap mosso 
ni en cotxe ni a peu, a part dels 
secretes, que va dir en Fornas 
que hi eren, però, en tot cas, no 
sabem què feien. 

De sobte algú dels agressors va 


dir: "Estan allí. Vamos a pillarlos" 
i es van dirigir a les persones 
que havia fora de la barra del 
Centre d'Estudis Josep Ester 
Borràs i també per darrera de la 
seva barraca. Van ferir una per¬ 
sona. Alguns ferits van fugir cap 
al Caprabo i van ser perseguits 
per alguns dels agressors, que 
tot seguit van dirigir-se cap a 
darrera de l'escenari on estava 
tocant Kolumna Metralla. A 
l'alçada del Bar Cati (on habitual¬ 
ment passen les hores els 
Mossos) els joves violents van 
agredir quatre persones més, 
entre elles hi havia el company 
Pep Isanta. Van tirar-se sobre 
d'ell i el van apunyalar. Amb l'a¬ 
juda d'un amic es va poder esca¬ 
par direcció al carrer Manso 
Solà. Mentre fugia va poder dir: 
"atureu-los que m'han apunya¬ 
lat!". 

Va ser aleshores quan van arri¬ 
bar els Mossos d'Esquadra: més 
de mitja hora després de la pri¬ 
mera agressió. Ben bé vint 
minuts després que els agres¬ 
sors exhibissin les navalles i que 
es donés avís al cos policial, 
quan els agressors ja havien 
assassinat el nostre amic, havien 
ferit greument amb arma blanca 
un altre company i una tercera 
persona de Sabadell, i havien 
agredit a nombroses persones 
presents al concert. De fet els 
Mossos no es van ni aturar, però 


al sentir les sirenes els assassins 
van marxar corrents. Al cap, ara 
sí, de pocs minuts, arriben defi¬ 
nitivament els Mossos i l'am¬ 
bulància. Passaven pocs minuts 
de la una de la matinada. 

Els Mossos van detenir alguns 
dels agressors, però en ser 
requerits pels testimonis per tal 
que detinguessin altres agres¬ 
sors que marxaven, els Mossos 
van fer cas omís i fins i tot res¬ 
ponien de mala manera, tot 
dient que si tenien res a dir que 
fessin una denúncia. 

La gent encara corria desconcer¬ 
tada i les informacions són con¬ 
fuses. Els col·lectius van tancar 
les barraques amb l'ajuda de 
molts dels espectadors i en pocs 
minuts restà tot tancat. 

Alguns dels presents ens assa¬ 
bentem que un company de 
l'Espunyola es ferit i poc després 
ens diuen que l'Isanta també 
està ferit. Dos o tres minuts 
després de saber que també han 
ferit l'Isanta, quan s'estan aca¬ 
bant de lligar els barrils de cer¬ 
vesa, una trucada des de 
l'Hospital Sant Bernabé ens diu 
que el nostre amic és mort. Van 
passar molts minuts, potser un 
quart d'hora o més fins que vam 
poder ser conscients de la notí¬ 
cia que ens acabaven de donar. 
Els rostres paralitzats dels com¬ 


panys ens espantaven. Ningú no 
s'ho volia creure. Vint minuts 
després de la notícia, encara 
amb l'esperança que no fos veri¬ 
tat, pujàvem cap a l'hospital i 
només arribar els plors dels 
companys que ja hi eren ens 
confirmaven allò que feia estona 
ens resistíem a creure. Va ser un 
dels pitjors moments de la nos¬ 
tra vida. Una estona horrible, 
només trencada per la barroera 
presència de l'alcalde i la policia 
local, que s'havien desplaçat per 
fer el "paperot" (quina vergonya). 
La gent li va exigir que s'aturés 
la Patum i alguns li van cridar 
que en comptes d'anar protegit 
amb els "urbanos" que potser 
estaria bé que detinguessin els 
agressors que estaven fent una 
cervesa a un conegut bar de la 
ciutat. 

La gent va anar marxant pro¬ 
gressivament de l'hospital, 
havent convocat ja una concen¬ 
tració per l'endemà a les 1 2 a la 
plaça de sant Pere i una assem¬ 
blea posterior a l'Ateneu 
Columna Terra i Llibertat. Pocs 
van dormir i ningú no es va 
poder despertar del mal son 
col·lectiu que va començar 
aquella nit i que encara dura. 

PERÒ PER QUÈ? 

La veritat és que l'agressió i l'as¬ 
sassinat que vam patir durant el 
concert de divendres de Patum 
no tenia cap sentit. I aquesta 
absurditat no fa res més que 
augmentar el nostre dolor, el 
nostre desconcert i la nostra 
impotència. No hi havia cap 
mòbil polític, malgrat les afirma¬ 
cions d'alguns mitjans, ni cap 
enfrontament de bandes ni cap 
revenja o enfrontament perso¬ 
nal. Tampoc cap enfrontament 
entre berguedans de naixement 
i berguedans d'adopció ni res 
semblant. Tampoc va ser cap 
baralla. Tothom que hi era va 
poder veure que era una agres¬ 
sió tan gratuïta i estúpida com 
fatal. 

ALGUNES 

MANIPULACIONS 

Per desgràcia l'assassinat ha 
estat manipulat de manera patè¬ 
tica i mesquina pels mitjans de 




comunicació per poder vendre 
més, com per exemple Antena 
3, proposant una lectura dels 
fets simplista i falsa, basada en 
la combinació de drogues, 
jovent, independentisme, espan¬ 
yolisme, joves antisistema, etcè¬ 
tera. 

Però les manipulacions més 
grosses han estat sens dubte les 
polítiques. Les de la senyora 
Tura són miserables però lògi¬ 
ques ja que volia tapar qualsevol 
dels raonables dubtes que hi ha 
entorn l'actuació dels mossos 
d'esquadra. Al seu servei ha tin¬ 
gut gairebé tots els mitjans, dels 
que destaquem per la seva servi¬ 
tud: El Periodico de Catalunya, 
La Com Ràdio, Catalunya Radio, 
TV3 i altres. 

CIU i PP han fet el paperot fent 
una pregunta al Parlament, 
només per desgastar, ja que no 
els importa el tema i si gover¬ 
nessin farien el mateix. Ja se 
sap: la porca política. També ha 
estat manipulat el tema en un 
primer moment per alguns diri¬ 
gents nacionals de partits polí¬ 
tics com ERC, tot explotant la 
idea d'enfrontament entre cata¬ 
lanistes i espanyolistes. El colofó 
és que al Parlament, durant la 
compareixença de la Tura, van 
tornar a demostrar molt poca 
independència i molt poca quali¬ 
tat humana. Cal dir però, que la 
secció comarcal del Berguedà 
d'ERC en tot moment s'ha mos¬ 
trat respectuosa amb les vícti¬ 
mes i fins i tot ha emès un comu¬ 
nicat criticant la barroera com¬ 
pareixença de la senyora Tura. 

Per més desgràcia la mort del 
nostre amic ha volgut ser mani¬ 
pulada també per alguns grups 
independentistes no bergue- 
dans, com el Moviment de 
Defensa de la Terra (MDT), tot 
buscant màrtirs de manera mise¬ 
rable. Els independentistes de 
Berga com la resta de joves i no 
tan joves de la ciutat i la comar¬ 
ca i al marge de la ideologia de 
cada un, s'han comportat d'una 
manera exemplar. 

Totes aquestes manipulacions i 
més, passant per sobre del dolor 
dels familiars, els amics i els 
companys. Ha estat fastigós. 

I ELS MOSSOS, ON EREN? 

No ho sabem. El que sí que 
sabem i sap tothom que aquella 
nit va estar al concert, és que no 
hi havia cap efectiu visible d'a¬ 
quest cos. La senyor Tura sim¬ 
plement menteix en afirmar que 
hi havia un cotxe patrulla al lloc 
dels fets i que no els van avisar. 
I les seves mentides, que són per 
tapar-se les vergonyes i tapar-les 
als seus Mossos, ens fan molt 
mal perquè són un insult a la 
veritat que van veure els ulls de 
tants i tants berguedans, perquè 
no parlem de política com volen 


fer ells, sinó de fets i de la mort 
d'una persona a la qual estimà¬ 
vem molt. 

Dimecres van passar varies 
vegades voltant la zona de 
barraques una caravana formada 
per tres tot terrenys i dos furgo- 
nes de Mossos. A més van estar 
visibles durant la major part de 
la nit. Dijous fou el mateix (per 
cert, ningú, que nosaltres sapi¬ 
guem, no va tirar res als Mossos 
ni els va insultar tal i com afirma 
la reina de les mentides de la 
Generalitat). 

Divendres en canvi no hi eren, o 
no eren visibles. Divendres, el 
concert era l'únic acte de Berga i 


si bé es cert que no cal que esti¬ 
guin allà al mig, ja que la gent 
s'emborratxa i en aquest país els 
uniformes no són ben vistos, no 
costa res tenir-los a trenta 
metres, com fan habitualment 
cada Patum, de manera que 
poden fer la seva feina sense 
provocar conflictes inútils amb 
persones que puguin anar begu¬ 
des o com altres anys provocant 
a la gent en arrencar pancartes i 
demés. Però sembla que diven¬ 
dres tenien molta feina... 

El més greu és que, segons Marc 
Fornas, cap de l'àrea bàsica dels 
Mossos d'Esquadra de Berga, al 
concert hi havia dos secretes. 
Aquesta afirmació feta al Canal 4 
va ser posteriorment rectificada. 
Quin cap tenim oi? Potser és que 
només pensa en l'ascens promès 
que l'ha de dur lluny de Berga? 
Tant és. Ara diuen, després d'ha¬ 
ver rectificat i canviat de versió 
varies vegades, que hi havia dos 
secretes però que en aquell 
moment (50 minuts) no hi eren 
perquè havien anat a sopar o a 
cagar o alguna altra cosa. 
Nosaltres ens ho creiem perquè 
ens ho diuen i perquè seria 


increïble que haguessin estat 
presents i sense fer absoluta¬ 
ment res, ni tant sols avisar a 
ningú durant els 20 o 30 minuts 
en que els assassins es van pas¬ 
sejar amb navalles pel concert; 
oi? 

D'acord, no hi eren perquè era 
un concert tranquil i estaven 
controlant el trànsit i els secre¬ 
tes estaven fent un bocata de 50 
minuts. Però, perquè no van 
atendre les trucades que dema¬ 
naven auxili? Sabem que són 
moltes les persones que ens han 
dit que van trucar als Mossos, i 
com a mínim hem pogut saber 
de fonts molt fiables que van ser 
vàries: una trucada feta per una 


de les víctimes i que simplement 
no va ser atesa, altres trucades 
de testimonis berguedans que sí 
que van ser ateses. A part també 
van trucar persones de Manresa 
i altes espectadors. Davant d'a¬ 
questes informacions els 
Mossos en un primer moment 
van negar que ningú hagués tru¬ 
cat. Però davant l'evidència, ara 
diuen que sí, però que no van 
entendre el que els hi deien (pot¬ 
ser que algú els ensenyi català) i 
que quan hi van anar (abans dels 
apunyalaments) ningú els va dir 
que aturessin el cotxe. En això 
cal respondre clarament: és fals 
que cap cotxe de Mossos passés 
pel concert (00:42 h) com ells 
diuen i si ho van fer no sabem 
per on van passar, ja que per allà 
ningú els va veure, i si haguessin 
passat sens dubte que els 
haguéssim aturat ja que feia 
estona que se'ls estava trucant. 

Si encara voleu quedar més 
esgarrifats de l'actuació dels 
Mossos heu de saber que van fer 
el control d'alcoholèmia a perso¬ 
nes que havien estat víctimes 
d'agressions amb arma blanca 
abans de ser atesos pel personal 


sanitari i quan es dirigien a l'hos¬ 
pital. Ells ho neguen i diuen que 
van fer servir el dispositiu de 
control d'alcoholèmia per no dei¬ 
xar marxar els agressors. Això 
és fals: hi ha testimonis que afir¬ 
men que se'ls va fer l'esmentat 
control. I els Mossos que el 
feien, quan se'ls deia que els dei¬ 
xessin passar que acabaven de 
ser víctimes d'una agressió, no 
tenien ni idea de que els parla¬ 
ven. 

Si encara en voleu més, heu de 
tenir en compte que algunes de 
les persones que participaren en 
les rodes de reconeixement dels 
agressors es veieren les cares a 
la mateixa comissaria. Amb això 


(que ha passat amb 4 persones) 
s'estaven passant pel forro el 
procediment legal de seguretat 
personal per aquestes persones. 

I si encara us voleu indignar més 
cal que sabeu que el dia abans 
de l'agressió que va costar la 
vida a en Pep, una de les perso¬ 
nes que ha entrat a presó provi¬ 
sional acusat d'intent d'homicidi, 
havia estat ja detinguda en un 
bar de Berga. De la mateixa 
manera que tenia una ordre de 
recerca i captura del Jutjat de 
Cadis. Ah! i no oblidem que els 
primers dies de Patum ja havien 
agredit brutalment al company 
Pau i que divendres aquesta 
colla ja corria feia hores, com a 
mínim des de les 22 h, fent 
diverses agressions. 

SI NO VOLEU MOSSOS ARA NO 
US QUEIXEU! 

Aquesta frase no ha estat pro¬ 
nunciada només per persones 
de poques llums que desconei¬ 
xen el funcionament d'una 
democràcia liberal representati¬ 
va, tampoc ha estat dita només 
per gent que odia als col ■ lectius 



que organitzaven el concert i 
que no li importa una merda la 
mort del Pep. No. També ha 
estat dita, i de fet ha estat intro¬ 
duïda en el debat posterior a la 
mort del nostre amic, per 
l'Administració, concretament 
per la senyora Tura. Però, ^per 
què? Si aquest argument és estú¬ 
pid! Qualsevol sap que per molt 
que no estiguis d'acord amb les 
lleis t'afecten igualment! Aquest 
argument és demagògic i ridícul, 
iper què l'han fet servir? Doncs, 
per intentar marejar la perdiu i 
distreure l'opinió pública, per 
poder ocultar les moltíssimes 
irregularitats que els Mossos 
d'Esquadra van cometre aquella 
fatídica nit. Perquè mai ens han 
demanat si els volem o no, sim¬ 
plement estan allà, perquè ni 
que no els volguéssim estarien 
obligats a fer la seva feina igual i 
en cap cas aquest hipotètic 
rebuig no justificaria la negació 
d'auxili que aquests funcionaris 
de l'estat van protagonitzar. I és 
que això es gravíssim, ja que si 
no hagués hagut aquesta deixa¬ 
desa en el compliment dels seus 
deures el nostre amic potser ara 
seria viu. 

El pitjor de tot és que sense cap 
mena de vergonya la senyora 
Tura i els seus lacais policials i 
mediàtics volen fer de les vícti¬ 
mes culpables. Si per això han 
de mentir ho fan sense cap 
mena de pudor ni remordiment, 
arribant a una mesquinesa 
increïble. Però la Tura només 
convencerà a qui vulgui ser con¬ 
vençut, ja que als centenars de 
testimonis que érem allà aquella 
nit no ens pot enganyar, ni a la 
gran majoria de Berga, que no és 
tant estúpida per creure menti¬ 
des tant grolleres com les que 
s'han arribat a dir. 

VERGONYÓS 

L'espectacle que estan donant 
polítics catalans, els diferents 
càrrecs dels Mossos d'Esquadra, 
una gran part dels mitjans de 
comunicació i alguns moviments 
polítics és realment patètic, de 
mal gust i insultant. En desta¬ 
quem algunes actuacions de: 
Montserrat Tura, Miquel 
Esquius, Marc Fornas i el 
Periodico de Catalunya. Però 
també hauríem pogut posar a 
l'Artur Mas i als polítics locals 
que han fet "la puta i la ramone- 
ta", i a la super Roser Farràs i 
una llarga colla de periodistes, 
cronistes oficials del govern i 
dels partits i per desgràcia, un 
llarg etcètera. 

LA COMPAREIXENÇA DE LA 
SENYORA TURA I ELS 
MITJANS DE COMUNICACIÓ 

La compareixença de la senyora 
Tura va ser vergonyosa. Va expli¬ 
car amb molts minuts i segons la 
suposada actuació dels Mossos. 
Els minuts i segons enganyaran 







a qui vulgui ser enganyat ja que 
als qui érem allà aquella nit no 
ens pot enganyar ningú. A part, 
la senyora Tura va demostrar 
unes grans dots de demagògia 
tot barrejant actes certs i altres 
falsos de suposades il·legalitats 
comeses per suposats grups 
anarquistes i independentistes 
de la comarca. Es va treure de la 
màniga com a anècdota diverti¬ 
da un reguitzell d'organitzacions 
socials i "malèfiques" inexistents 
a la ciutat. El seu atreviment va 
arribar al grau de qüestionar 
directament la democràcia en 
plantejar com una anormalitat la 
llibertat de pensament i l'asso¬ 
ciacionisme de la comarca del 
Berguedà. Va semblar ben bé 
que a la Tura la democràcia li 
vingués molt gran, cosa curiosa 
en una persona que s'omple la 
boca, constantment, de la seva 
suposada lluita per la democrà¬ 
cia i contra el franquisme. 
L'afany desmesurat de voler 
tapar als Mossos i la demagògia 
per acusar (amb falsedats quan 
va caldre) a les associacions més 
actives de la ciutat va ser superat 
per la mesquinesa que aquesta 
senyora va tenir en acusar els 
amics de l'Isanta de ser culpa¬ 
bles de la seva mort. Era com 
acusar-lo a ell mateix. Va fer fàs¬ 
tic. En voler culpabilitzar els 
organitzadors del concert va 
tirar merda sobre l'Ajuntament 
de Berga ja que els organitza¬ 
dors tenien tot legalitzat segons 
les exigències del consistori. 
Però el deliri de la senyora Tura 
no tenia final. Per acabar una 
intervenció plena de mentides, 
mitges veritats intencionades, la 
Tura va fer una demostració de 
cinisme increïble fent un cant a 
la veritat, tot dient que els con¬ 
flictes no es podien solucionar 
amb mentides. Té raó i ella ha 
mentit com una veritable cam¬ 
piona. 

L'endemà de la barroera inter¬ 
venció de la senyora Tura, la 
majoria dels mitjans, sense cap 
mena de criteri, ni independèn¬ 
cia ni esperit crític, tancaven 
files entorn la senyora conselle¬ 
ra. El Periodico sabem que és 
socialista i que ara és el full 
parroquial del govern però que 
fins i tot el Barril es mostrés tant 
obedient ens va sobtar. Dels mit¬ 
jans públics també era d'espe¬ 
rar. 


Són molt pocs els mitjans que 
hagin fet una feina mínimament 
decent. Regió7 ha fet un esforç 
per apropar-se a la realitat de 
manera força independent. Però 
cal destacar la feina d'alguns 
mitjans (no tots ho han fet mala¬ 
ment), pel que fa a la premsa El 
Punt ha fet veritable periodisme 
i a més s'ha posicionat de mane¬ 
ra realment independent amb 
una línia editorial exemplar 
(Destaquem la magnífica editori¬ 
al del dia 10 de juny). Pel que fa 
als webs destaquem vilaweb, 
bergueda.org, berguedalliberta- 
ri.org i malgrat les intoxicacions, 
barcelona.indymedia.org. 

EL REBUIG DELS MOSSOS A 
BERGA 

El rebuig de la policia autonòmi¬ 
ca a Berga és fruit única i exclu¬ 
sivament de la seva actuació. És 
simplement fruit del que ells han 
sembrant reiteradament i sobra- 
dament des del dia que van arri¬ 
bar aquí. No és una qüestió ide¬ 
ològica ja que una majoria de 
berguedans estan descontents 
amb la seva actuació i de 
moment la majoria de bergue¬ 
dans no són anarquistes. La gent 
a Berga actualment té més mal 
record dels Mossos d'Esquadra 
que de la Guàrdia Civil i això és 
un fet. La gent no té mania als 
Mossos per l'acció dels supera- 
narquistes berguedans, no sen¬ 
yor, els té mania perquè s'ho 
han guanyat a base dels seus rei¬ 
terats abusos d'autoritat i això 
senyora Tura són FETS, FETS i 
solament FETS i els berguedans 
ho tenim molt clar. 

FETS, FETS I NOMÉS FETS. 
ALGUNS ABUSOS 
D'AUTORITAT RECOLLITS AL 
PÈSOL NEGRE 

Núm. 2 Gener-febrer de 
2001. "El perquè de tot ple¬ 
gat". Els mossos apallisen un noi 
en un portal i provoca una res¬ 
posta en forma de llançament 
d'un còctel molotov que no va 
arribar a esclatar. 

Núm. 2. Gener-febrer de 
2001. "+ policia?". Crítica a la 
creació del cos de trànsit dels 
mossos i denuncia de varis fets: 
4 joves detinguts i empresonats 
sense motiu. Detenció i apallisa- 
ment d'un indepe a la "volta a 
Espanya" a Castellar de N'hug. 


Detenció agressiva i violenta 
d'un jove imputant-li les destros¬ 
ses d'una ETT. Extorsió i interro¬ 
gatori d'uns joves arran d'unes 
pintades. Retards en l'aparició 
dels mossos quan es produeixen 
agressions gratuïtes. 

Núm. 2. Gener-febrer de 
2001. "Increïble però cert". Els 
mossos, cridats per uns com¬ 
panys afectats en uns aldarulls 
arriben amb prepotència i regis¬ 
tren a aquests mateixos nois i 
els hi diuen de declarar els fets 
voluntàriament a la comissaria. 
Un cop allà llarga espera decla¬ 
ració un per un i posterior deten¬ 
ció per escàndol públic i lesions, 
amb registre de cos nú i inspec¬ 
cions anals previes al tancament 
al calabós. 15 h. de detenció 
amb maltracte amb el menjar i el 
beure. Després identificació poli- 
cial -empremptes i fitxa - i porta¬ 
da davant del jutge enmanillats, 
declaració de 5 minuts i al carrer 
amb càrrecs. 

Núm. 2. Gener-febrer de 

2001. "Els mossos d'esquadra, 
una policia com cal". Reflexió 
sobre la nova policia i descripció 
de nou dels fets de les notícies 
anteriors. 

Núm. 4. Maig de 2001. 
"Prou repressió policíaca al 
Berguedà". Descripció dels fets 
ocurreguts a uns nois que varen 
ser detinguts i portats a comis¬ 
saria després d'un escurcoll 
humiliant i posterior trobada 
d'un esprai al cotxe d'un dells. 
Els acusen d'haver fet unes pin¬ 
tades i son detinguts més de 16 
h. 

Núm. 9. Febrer-març de 

2002. "Sospechosos habituales". 
Descripció d'un registre humi¬ 
liant i prepotent d'un noi quan 
tornava a casa seva de nit. Un 
cotxe policial s'atura a la seva 
alçada i mirant d'entxampar-lo 
amb drogues. No en té cap. La 
rabia dels mossos s'incrementa 
amb aquest fet i l'identificació 
encara es torna més violenta 
amb registre humiliant pel noi. 
S'excusen dient-li que última¬ 
ment hi han hagut robatoris al 
barri i els veïs els truquen molt 
sovint. El noi viu al barri i no te 
cap noticia de robatoris... Tot 
plegat, inseguretat al barri a 
causa dels mossos. 

Núm. 11. Juny-juliol de 
2002. "Robatori amb força a 
Patum". Una pancarta es robada 
per un nombrós grup de mossos 


a les barraques de Patum 
al ■ legant que contenia una frase 
ofensiva cap a ells. Se l'emporten 
i amenacen verbalment als com¬ 
panys que intenten recuperar-la. 

Núm. 12. Agost-setem- 
bre de 2002. "Més repressió". 
Uns grup de nois i noies que pre¬ 
nen tranquilament el got a la 
fresca de la plaça de Sant Pere 
son vigilats per una parella de 
secretes. De cop apareixen dos 
cotxes de mossos i els secretes i 
els altres mossos practiquen 
registres i identificacions humi¬ 
liants i sense sentit a tothom. 
Mitja hora després d'un registre 
a un noi, el tornen a identificar i 
es treuen de la mànega una bos- 
seta amb marihuana que un dels 
secretes l'imputa al noi. El noi 
insisteix que ell no tenia res a 
amagar i que la bosseta no era 
seva. Els mossos l'amenacen i 
intenten que inculpi a algún altre 
company amb l'amenaça de 
denunciar-lo a ell si no ho fà. 

Núm. 13. Gener-febrer 
de 2003. "El moviment anarquis¬ 
ta en el punt de mira de la poli¬ 
cia". Durant mes de gener de 
2003 i arrel del diferents abusos 
d'autoritat comesos pels Mossos 
d'Esquadra a Berga des de la 
seva implantació efectiva a la 
ciutat, es fan unes Jornades 
Antirepressives a la ciutat. Els 
actes inclouen una xerrada amb 
un advocat que va ser molt con¬ 
correguda, l'edició d'un dossier i 
una concentració de protesta a 
la plaça del Forn que va acabar 
sent una manifestació fins a la 
plaça de Sant Pere amb una par¬ 
ticipació de poc més de cent per¬ 
sones. 

Núm. 19. desembre 
2004-gener 2005. "Abusos de 
poder i mentides dels Mossos 
d'Esquadra a Berga". La matina¬ 
da de dissabte 6 de novembre a 
diumenge 7, pels carrers de 
Berga (bàsicament a la Ronda 
Moreta) és va viure una actuació 
d'un nombros grups de Mossos 
d'Esquadra extremadament vio¬ 
lenta i indiscrimindada cap als 
ciutadans que es trobaven a la 
via pública. Aquesta actuació 
representava un abús d'autoritat 
extraordinari inquestinoble i 
centenars de persones en foren 
testimoni. Arrel d'aquest abús 
d'autoritat es van presentar tres 
denúncies per lesions, tres quei¬ 
xes al síndic de greuges i va ser 
detingut arbritàriament un noi. 


Dissabte 1 3 de novembre unes 
1.000 persones sortien al carrer 
de Berga per protestar contra 
l'esmentat abús d'autoritat. La 
setmana següent era detingut 
un noi de manera arbritària, a 
casa seva, com en altres temps. 
Dissabte 20 de novembre unes 
200 persones tornaven a mani- 
festar-se per mostrar el rebuig a 
les noves detencions. El judici 
contra els Mossos d'Esquadra 
encara s'ha de celebrar. 

I A PARTIR D'ARA QUÈ? 

A partir d'ara res. Flan mort el 
nostre amic i company i això res 
no ho pot canviar. D'una banda, 
hi haurà vàries acusacions parti¬ 
culars (família, col·lectius que 
organitzaven el concert, 
Plataformes, Ajuntament...), 
també es denunciaran les moltes 
irregularitats comeses pels 
Mossos d'Esquadra. Més enllà 
d'això, a Berga portaran més 
Mossos, tot i que no en fan falta 
més, simplement cal que facin la 
seva feina ni més ni menys: ni 
abusos d'autoritat ni negació 
d'auxili. Malgrat tot, estem con¬ 
vençuts que no es "depurarà" 
cap responsabilitat i que amb 
tota seguretat es taparan les ver¬ 
gonyes entre ells, amb l'ajuda de 
polítics i jutges (i es que sí, dub¬ 
tem de la famosa separació dels 
tres poders). Els polítics de 
Berga que mai han volgut saber 
res dels abusos d'autoritat ni de 
la gestió de conflictes a la ciutat, 
ara faran programes i comis¬ 
sions d'aquelles que es fan per 
tal que res no canviï però que 
sembli que sí, de manera que 
pugin seguir vivint del cuento. 
Finalment les entitats que es 
s'autogestionen a través de les 
barraques de Patum hauran d'es- 
pavilar-se econòmicament de 
manera molt seriosa per poder 
sobreviure i lluitar molt per evi¬ 
tar els esforços de la Tura i les 
forces vives locals per mirar que 
desapareguin. A més, quan es 
faci qualsevol altre acte caldrà 
que comptin amb servei d'ordre 
propi per evitar de manera efec¬ 
tiva qualsevol agressió vingui 
d'on vingui i per tal de no depen¬ 
dre de la ineptitud o mala fe 
demostrada pels cossos de 
seguretat de l'estat. 


la resposta: mobilitzacions 


Vilada _ 

M 

E EI dissabte de Patum, a 
Berga el dolor era pertot. I 
el poble de Berga va 
escampar una crida 
espontània que s'escam¬ 
pava per les converses i pels 


mòbils: a les dotze concentració 
a la plaça. I el poble de Berga va 
respondre. Un miler de bergue¬ 
dans de totes les edats i ideolo¬ 
gies omplien la plaça, on el silen¬ 
ci fou el crit unànime d'un poble 
intel·ligent, el berguedà, que 
rebutja tota mena de violència 
gratuïta. Com ho va fer massiva- 


ment el novembre passat davant 
la violència gratuïta dels Mossos, 
el poble berguedà sortí a protes¬ 
tar per aquests actes violents i 
gratuïts que van tenir un desen¬ 
llaç fatal. I recorden també la 
passivitat dels Mossos, que si 
mesos enrera es delectaven apa¬ 
llissant els ciutadans de Berga 


sense motiu, el divendres de 
Patum, amb la seva inoperància, 
van permetre que un grup vio¬ 
lent i armat es passejés impune¬ 
ment per tota la ciutat i acabés- 
sin ferint diverses persones i 
assassinant al Pep. Berga estava 
trista, dolguda, enrabiada, esta¬ 
fada. Tot això removia les 


entranyes i els cors dels congre¬ 
gats a la plaça. I a les sis de la 
tarda, de nou una crida espontà¬ 
nia omplia la plaça, ara amb més 
gent encara; i de nou el silenci. 
Un silenci tens, emotiu, trist, dol¬ 
gut, enfadat, ensorrat. La plaça 
estava a vessar, com si d'una 
Patum es tractés; tot el poble feia 




pinya i bategava i sentia al 
mateix ritme, i tots els bergue- 
dans eren un, i tota la ràbia i la 
tristesa es desprenia de cada 
mirada, de cada gest. I els ber- 
guedans sentiren que almenys 
no estaven sols; que el poble era 
un en el seu plany. I es llegí un 
manifest denunciant els actes 
violents així com la inoperància 
policial. Un manifest que no es va 
poder llegir per megafonia per¬ 
què l'Ajuntament no ho va per¬ 
metre. La plaça s'anava omplint 
de pancartes recordant-lo. "Ens 
has ensenyat que compartir és 
viure" acabava el manifest, men¬ 
tre podíem llegir en una pancar¬ 
ta: "Isanta, mai t'oblidarem". El 
dol s'estenia per la ciutat; els 
col·lectius desmuntaven les 
barraques; es feien pancartes; 
alguns bars i comerços tancaven; 
es decretaven tres dies de dol, 
les banderes onejarien a mitja 
asta amb un crespó negre; es 
suspenien tots els actes de la jor¬ 
nada en senyal de dol; es creava 
una Plataforma en assamblea... . 

La Patum de Lluïment de diu¬ 
menge fou més seguida que mai. 
Ja des de quarts d'onze hi havia 
gent concentrada. A la plaça tot 
eren cares llargues; els actes de 
Patum del diumenge se celebra¬ 
rien, però els cors berguedans 
seguien de dol. I si no era prou 
evident que la Patum la fa el 
poble i n'és expressió, aquesta 
Patum de Lluïment fou l'expres¬ 
sió clara de l'estat d'ànim dels 
berguedans. Precediren els salts 
de Patum la sortida de les autori¬ 
tats -amb Maragall i el Conseller 
de Justícia Josep Maria Vallès- de 
l'església, per anar a acomodar- 
se al balcó de l'Ajuntament; 
només van endur-se xiulets i 
crits de desaprovació. En canvi, 
se'ls va acostar un grup de ber¬ 
guedans amb una pancarta prou 
explícita que deia Mossos, ^on 
éreu? i van mostrar la pancarta a 
tota la plaça, rebuda per tothom 
amb aplaudiments desenfrenats. 
La tensió era a l'aire, i el propi 
Maragall n'era conscient; no 
sabia on amagar-se. La pancarta 
amb el lema Mossos ^on éreu? - 
un clam que ha fet fortuna- es va 
penjar a la barana; als balcons hi 
havia també pancartes, moltes 
d'elles en record del Josep Maria 
Isanta. Cada cop que sortia algú 
al balcó per penjar-ne una els 
presents mostraven el seu suport 
aplaudint-los. La Patum 
començà, però fou una Patum 
muda, desconcertada, trista, 
melancòlica. La música sonava, 
més trista que mai, emmandrida, 
per complir; ningú saltava, ni cri¬ 
dava, ni picava de mans. La 
Patum, festa de la disbauxa, 
aquest diumenge fou, per con¬ 
tra, escenificació d'un dol 
col·lectiu. Per tots els racons de 
la plaça els sentiments eren a flor 
de pell, i les llàgrimes es conte¬ 
nien amb més o menys destresa. 
Fins i tot les guites, enlloc de 


córrer espereitades per la plaça, 
es van afegir a les denúncies 
populars acostant-se a la pancar¬ 
ta de Mossos ^on éreu? movent el 
cap aquí i allà. I l'àliga, que 
saludà la plaça enlloc de saludar 
les autoritats, també es va posar 
al costat del poble. I amb cadas¬ 
cun d'aquests actes de les com¬ 
parses, el públic aplaudia fer¬ 
vorós, i el poble i la Patum s'u¬ 
nien més que mai. I va arribar 
l'hora del darrer salt, el de Nans 
Nous, la comparsa de l'Isanta. I 
sortí al bell mig de la plaça aquell 
cap de Nan al que l'Isanta havia 
donat vida, junt amb el seu ves¬ 
tit. El silenci fou absolut durant 
gairebé deu minuts i acabà amb 
un sentit aplaudiment. Tot seguit 
es llegí un comunicat de la com¬ 
parsa dels Nans Nous; unes 
paraules molt boniques que van 
arrencar més d'una llàgrima i van 
deixar més d'un cor encongit. 

La plaça es va anar buidant, però 
part de la gent volia veure els 
polítics presents i van seguir 
esperant. En Maragall no va voler 
fer declaracions i va marxar 
qüasi corrent; en canvi, Vallès sí 
que ens va oferir, cínic i sense 
cap mena de respecte, una presó 
a la plaça de Sant Pere. Els polí¬ 
tics, és clar, van marxar acom¬ 
panyats d'una merescuda escri¬ 


dassada. 

A les quatre de la tarda es 
començava una recollida de fir¬ 
mes a la plaça de Sant Pere, per 
tal de prorrogar el màxim possi¬ 
ble la detenció dels agressors. Al 
llarg del dia i fins a les tres de la 
matinada, una colla de gent molt 
entregada es va moure per acon¬ 
seguir firmes i en menys de 12 
hores, el poble de Berga, total¬ 
ment entregat, va aconseguir 
nou mil firmes; una xifra impres¬ 
sionant en tant poc temps i en un 
poble de només quinze mil habi¬ 
tants. És una dada prou clara de 
com estaven les coses el diu¬ 
menge a Berga. Aquell vespre 
sortia un comunicat de les enti¬ 
tats juvenils aclarint els fets, ja 
que les persones que ho van 
viure veien com es distorsionava 
tot des dels mitjans de comuni¬ 
cació; el mateix vespre es convo¬ 
cava el poble de Berga a concen- 
trar-se davant dels jutjats dilluns 
al matí de vuit a dues. I arribà el 
dilluns i es presentaren les signa¬ 
tures als jutjats, acordonats des 
de primera hora del matí per cen¬ 
tenars de persones. Es van pen¬ 
jar pancartes, entre elles la que 
es preguntava on eren els 
Mossos durant l'assassinat. Els 
ànims estaven encesos. A dos 
quarts de quatre de la tarda hi 


havia l'enterrament, on van assis¬ 
tir dues mil persones, que van 
omplir de gom a gom l'església i 
la plaça. Foren les hores de dinar 
i de l'enterrament les que més 
gent van allunyar dels jutjats. 
Però tanmateix alguns ens hi 
vern quedar, conscients que es 
podia aprofitar aquesta estona 
per portar els detinguts a decla¬ 
rar. També va ser en aquesta 
estona, cap a les dues, que una 
parella de Mossos va intentar 
arrancar la pancarta de Mossos 
ion éreu?, que estava al portal 
gran dels jutjats. Tota la gent va 
córrer per evitar que es retirés la 
pancarta. Un dels Mossos deia 
que s'havia de treure perquè per 
allà havia d'entrar el furgó amb 
els detinguts, però se'ls contestà 
que entréssin a peu per la porta 
principal com tothom, i que els 
hi volíem veure la cara. 
Finalment, els Mossos van haver 
de desisitir. Per contra, es va 
penjar la pancarta un poc més 
amunt perquè es veiés ben bé, i 
la gent ho va aplaudir. Tot el dia, 
la població berguedana va mos¬ 
trar el seu suport a la família 
Isanta-Casellas; el seu rebuig a 
l'agressió i la crítica a l'actuació 
policial. Com en els dies ante¬ 
riors, la ràbia, la por, el dol, tot 
un seguit de sensacions i senti¬ 
ments van fermentar en cadas¬ 


cun dels presents a la concentra¬ 
ció, que va tenir moments tensos 
com l'esmentat. 

Cap a les cinc de la tarda, els 
presents a l'enterrament van arri¬ 
bar massivament davant dels jut¬ 
jats. Va ser el moment de màxi¬ 
ma afluència, amb la presència 
d'unes dues mil persones. Al 
llarg del dia vern veure allà un 
munt de gent: els professors de 
l'institut; aquells companys de 
classe que feia anys que no 
vèiem; els treballadors del 
Mercadona que acabaven de sor¬ 
tir de treballar i venien encara 
amb l'uniforme; coneguts que 
mai hauríem imaginat veure en 
una manifestació o concentració; 
etc. Tota Berga es va volcar en 
aquesta concentració. Ningú 
volia que se'ns riféssin, i davant 
la possibilitat que entréssin per 
una petita porta secundària, es 
va optar per sellar-la amb silico- 
na i una cadena. L'evidència de la 
mala actuació dels Mossos els va 
fer el centre de les crítiques en 
aquelles hores d'interminable 
espera. Tot seguit van sortir dels 
jutjats la família Isanta-Casellas, i 
des d'una obra pròxima les 
càmeres de televisió els van fil¬ 
mar. Tothom va passar dels 
aplaudiments en suport de la 
família als xiulets i escridassades 
contra els mitjans de comunica¬ 
ció que, apart de manipular els 
fets n'estaven fent un espectacle. 
Així ho denuncia un comunicat 
que la família va treure el mateix 
dia més tard, on ens confirmen 
que el primer tinent d'alcalde de 
Berga Josep Xoy s'havia com¬ 
promès a mantenir la premsa 
allunyada de la família i de l'ente¬ 
rrament. I aquest compromís es 
va trencar: tant als jutjats com a 
l'enterrament hi havia càmeres. 
El comunicat denuncia "la trans¬ 
formació d'un acte tràgic (que 
s'hauria d'haver celebrat en la 
més estricta intimitat) en un 
lamentable espectacle mediàtic, 
que ha vulnerat el dret fonamen¬ 
tal a la intimitat, tant la de la 
família com la dels assistents a la 
cerimònia". Ni polítics, ni Mossos 
ni mitjans de comunicació no 
estaven a l'alçada del que s'espe¬ 
ra d'ells; aquesta era la sensació 
que tenien els centenars de ber¬ 
guedans concentrats allí. Algun 
cop va intentar entrar algun 
furgó, entre xiulets i crits, i cops 
al furgó; la pressió era tal que la 
jutgessa va veure que era impos¬ 
sible portar els detinguts a decla¬ 
rar als jutjats. Així, mentre erem 
davant els jutjats, entorn la 
comissaria dels Mossos es creava 
un cordó policial de seguretat 
sense que nosaltres ho sospités¬ 
sim. Va ser cap a les set que ens 
vern assabentar que al final era la 
jutgessa la que havia anat a pren¬ 
dre declaració als detinguts a 
Comissaria mateix. Llavors la 
concentració es va anar des¬ 
plaçant cap a davant de la 
Comissaria dels Mossos 









d'Esquadra, on un miler de per¬ 
sones van continuar fent pressió. 
Hi havia molts nervis, molta ten¬ 
sió; les valies de protecció van 
anar per terra en alguna ocasió, i 
els crits contra els agressors i els 
Mossos (a qui es culpa de la 
tragèdia per acció i omissió, res¬ 
pectivament) van seguir. La 
mateixa pressió popular que tant 
s'ha fet sentir aquests dies va 
aconseguir que l'Ajuntament es 
presentés com a acusació popu¬ 
lar i perjudicat, el que s'aprofita 
des de l'Ajuntament per millorar 
una mica la seva imatge. Aquella 
mateixa nit el cap de l'oposició a 
l'Ajuntament de Berga, el senyor 
Badia, va anar a la Comissaria per 
tenir notícies del que passava, i 
ot seguit sortí a informar la fent 
que estava concentrada allà. Es 
tracta d'una maniobra oportunis¬ 
ta detestable, però si no ens 
fixem en això, entendrem per 
què va ser tan ben rebut per part 
dels presents; evidentment, tot¬ 
hom volia tenir notícies. Fou ales¬ 
hores que van avisar a l'alcalde 
Camps i aquest va córrer cap a la 
Comissaria per evitar que Badia li 
passi la mà per la cara. Va fer 


unes breus declaracions als mit¬ 
jans i va marxar corrents, davant 
l'esbroncada general que li van 
clavar els presents. Eren passa¬ 
des les tres quan van sortir de la 
Comissaria els dos primers detin¬ 
guts, que havien d'ingressar a la 
Model, i després de la inevitable 
escridassada i algun objecte 
llançat contra el furgó, la gent 
que quedava (a mitjanit eren uns 
cinc cents) es va retirar. 

Però dimarts de bon matí, una 
trentena de persones ja tornen a 
ser davant les dependències poli- 
cials, i al llarg del dia la xifra va 
augmentant. A les vuit del vespre 
un miler de persones es concen¬ 
tren en una cassolada a la plaça 
Sant Pere, contra la violència i 
reclamant justícia. El senyor 
Camps i alguns regidors s'hi van 
afegir, en un intent a la desespe¬ 
rada de recuperar el lideratge 
d'una ciutat que es sap organit¬ 
zar i actuar sola i aquests dies ho 
ha demostrat. Després de vint 
minuts a la plaça, els presents es 
van dirigir cap a la Comissaria 
dels Mossos per mostrar la seva 
indignació; encapçalava la comi¬ 


tiva una pancarta que deia "Prou 
impunitat". Es parla d'entre un i 
dos milers de persones, i la 
situació continuava sent tensa 
com el primer dia. Perquè Berga 
ho té molt clar, i no oblida ni per¬ 
dona. La ràbia va anar dirigida 
cap als assassins cap als Mossos 
i cap als mitjans de comunicació, 
que aquests dies han demostrat 
al Berguedà la seva manca d'ètica 
i de rigor. A la nit encara hi havia 
centenars de persones davant la 
Comissaria. Mentrestant, aquella 
nit hi havia una assamblea popu¬ 
lar, que va culminar amb la crea¬ 
ció d'una plataforma cívica for¬ 
mada per un centenar d'entitats 
berguedanes. 

Dimecres continuen les concen¬ 
tracions davant de la Comissaria, 
i de nou hi ha una situació tensa 
quan surten els sis detinguts per 
ingressar a presó. Davant d'un 
fort cordó policial de seguretat 
destinat als agressors, cinc cen¬ 
tes persones llançen objectes als 
furgons i els escridassen. 
"Assassins! Criminals!"... són cinc 
cents crits, però és el clam de tot 
un poble que porta dies ben 


mogut. I a les vuit del vespre hi 
ha una nova cassolada a la Plaça 
Sant Pere (la convocatòria ja és 
diària fins dissabte), al mateix 
temps que a Barcelona, 
Tarragona, Lleida i Girona hi ha 
també concentracions. A 
Barcelona ja el dia abans, 
dimarts, hi havia hagut una con¬ 
centració espontània i molt 
improvisada, on es van trobar 
una cinquantena de berguedans. 
La concentració a les vuit del 
vespre es repetí el dijous, el 
divendres, i el dissabte. Aquest 
darrer dia, el dissabte 4 de juny, 
la concentració era convocada a 
tots els pobles de Catalunya a la 
plaça de l'Ajuntament, i es va fer 
un nou manifest que es va enviar 
a les diferents localitats perquè 
el llegissin arreu. Ens consta que 
es van fer concentracions, a part 
de Berga, a Saldes, Gironella, 
Puig-Reig, Reus, Lleida, Girona, 
Barcelona, Tarragona, etc. El 
mateix dissabte al matí es va 
posar una taula informativa a la 
plaça Viladomat, on es va difon¬ 
dre el número de compte per 
col·laborar amb les despeses 
d'advocats. 


I aquestes són a grans trets les 
mobilitzacions que hem viscut. 
Però la resposta del poble ber- 
guedà ha sigut tan gran, tan 
increïble, que hi ha més a dir i 
ben segur que ens deixarem 
coses. El dimarts dia 31 de maig, 
per exemple, uns veïns van posar 
un ram de flors i espelmes al lloc 
on morí Isanta, al carrer Lluís 
Millet. Altres han optat per 
escriure cartes al director, als 
diaris; és el cas de Ferran Octavi 
Martínez Verdú, nouvingut al 
Berguedà procedent del País 
Valencià, que va escriure una 
carta preciosa al Regió7 el 
dimarts 31 de maig i que, per mi, 
ja es pot considerar tant ber- 
guedà com el que més. O a 
Viladomiu es va fer un concert el 
divendres 3 de juny i es van 
recaptar diners per als costos 
dels advocats. Tot el Berguedà 
s'ha mobilitzat demostrant que 
és una comarca viva, intel ■ ligent 
i sensible, que vol recuperar 
aquella tranquilitat, respecte i 
qualitat de vida que sempre 
havíem tingut. Pots estar 
orgullós de la teva gent, Pep. 


la visió dels col iectius organitzadors 

Ateneu Llibertari del Berguedà 
Casal Panxo 

Centre d'Estudis Josep Ester Borràs 
Ateneu Columna Terra i Llibertat 

C omunicat de Premsa 
04/06/05 

Davant dels tràgics fets 
del divendres de Patum els 
col·lectius organitzadors del 
concert seguim mantenint el 
nostre suport incondicional a la 
família de l'Isanta. Mantenim 
també el nostre suport als seus 
amics i propers. 

Dit això i en referència al que 
ha passat a partir d'aquells 
fets: 


Constatem la manca 
d'escrúpols de la majoria dels 



mitjans de comunicació, no han 
respectat la intimitat de la famí¬ 
lia i han convetit l'enterrament 
en un xou mediàtic. 

Els mitjans de comuni¬ 


cació han utilitzat la nostra ide¬ 
ologia i una sèrie de fets que 
no tenen res a veure amb els 
tràgics successos de la nit del 
divendres per criminalitzar els 


nostres col ■ Iectius i justificar o 
amagar una actuació policial 
plena d'irregularitats (demora 
en l'actuació, no protecció de la 
identitat de les víctimes, con¬ 
trols d'alcoholèmia a ferits en 
camí de l'hospital, presència de 
policies de paisà reconeguda 
pel cap dels mossos d'esquadra 
de Berga...). 

Rebutgem l'augment 
d'efectius policials i l'enduri¬ 
ment del codi penal com a solu¬ 
cions a uns problemes d'arrel 
econòmica i social que només 
es resoldran erradicant la mar¬ 
ginació, el desarrelament i la 
precarietat. Fenòmens que pre¬ 
cisament aquestes mesures 
contribueixen a provocar. 

No es pot criticar i qua¬ 
lificar d'intimidatòria la respos¬ 
ta i la mobilització de la gent 
de Berga, tenim tot el dret a 
manifestar-nos i exigir justícia 
sempre i en cada moment. 


Volem manifestar el 
nostre malestar en referència a 
les declaracions de la 
Consellera Montserrat Tura, en 
la seva compareixença d'ahir 
dimecres per parlar dels fets de 
la Patum. La seva intervenció, 
lluny d'aclarir els fets que 
denunciem, confon l'opinió 
pública. La seva descripció, 
tant dels fets passats com pres¬ 
ents, és plena, al nostre enten¬ 
dre, d'imprecisions, mitges 
veritats, descontextualitza- 
cions i exageracions que aca¬ 
ben falsejant completament la 
realitat. Sembla que se'ns vul¬ 
gui posar al nivell dels agres¬ 
sors quan, recordem que és el 
nostre amic a qui han assassi¬ 
nat i que els fets que després 
han passat, han estat la respos¬ 
ta de tot un poble. 


la ferida d’un poble 


Berga _ 

Pjataíorm perla çonvjvènçja 

E l poble de Berga està 
ferit. Vivim dies de dolor, 
de por i de ressentiment. 
Aquest any celebrem 
Patum amb la il·lusió de cada 
any. Cadascú a la seva manera 
ens barrejàvem als carrers per 
fer de la festa allò que té de 
recuperar el carrer per a l'ale¬ 
gria, la vida, per ser més nosal¬ 


tres amb els altres, per fer cul¬ 
tura popular. Però uns fets trà¬ 
gics van atacar el cor d'aquests 
anhels per recordar-nos, una 
vegada més, que vivim en un 
món d'absurds i tragèdies. A les 
barraques, joves i no tan joves 
ens trobàvem per gaudir del 
concert que cada any organit¬ 
zem alguns col ■ Iectius socials a 
la comarca. Una manera de fer 
nostre el carrer i compartir-lo 
amb la resta del poble.Una com¬ 


parsa particular que volem fer 
col·lectiva. Mirar enrera per a 
construir un millor demà (el 
poble que oblida la seva història 
està condemnada a repetir-la). I 
mentre en gaudíem l'absurd va 
arribar, i va atacar alegries i 
il ■ lusions. Perquè? Perquè ells? I 
perquè a nosaltres? Potser hem 
estat víctimes al ■ leatòries (o no 
tant). Vivim en mons diferents 
en un mateix poble i potser algú 
n'és responsable. D'un poble 


que ara està donant una lliçó de 
dignitat. Però un cop més estem 
assaborint el gust amarg dels 
que censuren, els que temen 
que un poble aixequi la veu. Hi 
ha qui preten convertir les vícti¬ 
mes en botxins. Potser ens 
recorden, una vegada més, que 
ni els volem ni els necessitem. 
Els que administren aquest 
drama ens han fallat, una vega¬ 
da més. Però podíem esperar 
una altra cosa? No hi podem 


confiar; es reconforten en la 
nostra debilitat. Del dolor, la 
impotència, la humiliació i la por 
que sentim ara n'hem de fer for¬ 
talesa. La ferida trigarà a curar. 
Fem costat a la família, a la gent 
agredida i col·lectius afectats i 
treballem en tots els fronts per¬ 
què una cosa com aquesta no es 
torni a repetir. Mai més. 

Poble de Berga, no deixis de llui¬ 
tar!" 



Carta oberta a la consellera 
Montserrat Tura 

Pèsols negres bersuedans 

ncara fa massa poc que 
ens van prendre el nos¬ 
tre company. Encara 
tenim el record a la reti¬ 
na, els fets al concert, el dolor 
a l'hospital. I malgrat el dolor i 
l'angoixa que pot suposar un 
fet com aquest, la lògica absur¬ 
da del nostre món ens empaita 
cap a direccions que no ens 
agraden, però s'imposen. 

És des d’aquest sentiment que 
hem de veure com la 
Montserrat Tura continua el 
seu deliri, incapaç de la més 
mínima autocrítica, enrocada 
en el corporativisme, i emprèn 
un camí que ens és desagrada¬ 
ble i que ens fereix, encara 
més, l'ànima ja dolguda. 

Malgrat tot, no perdem l'ús de 
la raó, i les motivacions de la 
senyora consellera s'entenen. 
Els errors dels mossos van ser 
greus, molt greus, ni si aquesta 
dona no accepta i investiga les 
causes del malestar, no li 
queda més remei que conti¬ 
nuar, insensible al dolor del 
nostre poble, la seva croada 
cega. 

Amb el dolor encara al cor em 
de sentir que nosaltres també 
som delinqüents, somposats al 
mateix nivell que els assassins. 
Ara, un altre cop, les víctimes 
sóm convertides en culpables. 
Tot per fer una crítica des que 
ha vist i viscut el que va succeir 
aquella nit de tragèdies i atroci¬ 
tats, de rituals trencats per la 
bogeria. 

El debat ja no és el laxisme de 
les forces de seguretat envers 
certs grupúsculs, la incompren¬ 
sible demora del cossos de 
seguretat, no. Ara el debat és 
que hi ha un jovent contestata¬ 
ri que critica els Mossos per sis¬ 
tema. 

En part és cert que hem estat 
criticant els Mossos. Els vam 
criticar per les tortures de Torà. 
Per la mort d'un noi al 
Berguedà, quan li van clavar un 
matalàs a sobre i el van ofegar. 
Els vam criticar per la seva polí¬ 
tica en contra de les drogues a 
Berga, quan detenien el jovent 
alternatiu, enlloc de detenir les 
famílies que mouen la cocaïna 
a Berga, ja que tothom ho sap. 
Els critiquem ara per tot plegat, 
per haver-se equivocat de polí¬ 
tica, perquè sembla molt fàcil 
detenir el jovent del Berguedà 


que es fuma els 
seus canelos: però 
a l'hora d'aturar els 
veritables narcotra- 
ficants, els apre¬ 
nents d'assassins, 
aquells que tren¬ 
quen la convivència 
i imposen la por al 
carrer, sembla que 
la seva eficàcia dis¬ 
minueix incom¬ 
prensiblement. 

iCom explicar que 
l'ambulància que va 
rebre el primer 
avís, va estar bus¬ 
cant durant tants 
minuts el jove com¬ 
pany encara ferit, 
sense trobar ningú, 

(cap dotació poli- 
cial, cap informació 
sobre el lloc exac¬ 
te)?. iCom explicar 
que els Mossos de 
paisà no varen 
intervenir ni avisar 
del que estava suc¬ 
ceint, Com explicar 
que a les rodes de 
reconeixement, van 
deixar passar els 
acusats davant dels 
testimonis? (en 

dues ocasions, no 
és només una 
qüestió de 

negligència). iCom 
explicar que els 
Mossos es van pre¬ 
sentar, arran de la 
primera trucada, al 
local de l'ateneu llibertari? Qcjui 
es pot creure que els mossos 
no sabien que no hi havia un 
concert allà, que el concert era 
a les barraques?). És difícil d'ex¬ 
plicar, però sembla que la sen¬ 
yora Tura no necessita explica¬ 
cions. No en vol, no vol anar a 
mirar què és el que va passar. 

Però els fets són tossuts, i la 
realitat és que la primera poli¬ 
cia que es presenta com a 
democràtica és rebutjada per la 
immensa majoria del poble, ara 
per ara. No servirà de res dir 
que som uns exaltats, que sem¬ 
pre critiquem els Mossos per 
sistema. 

El que no és cert és que els cri¬ 
tiquem per sistema: els criti¬ 
quem pels seus errors, errors 
que no es pot permetre una 
policia suposadament 

democràtica. Per que no fem 
res d'antidemocràtic assenya¬ 
lant les tortures que està prac¬ 
ticant, com ho va fer a Torà, 
quan després de l'interrogatori 


a un nano del poble el van 
haver d'ingressar d'urgència 
per una crisi nerviosa. Ni quan 
critiquem "l'excés de zel" que 
els va portar a ofegar el noi que 
patia una crisis nerviosa al 
Berguedà nord. Ni quan protes¬ 
tem perquè les seves actua¬ 
cions van dirigides contra la 
població, que també pateix les 
agressions de grupúscles 
desestructurats. En aquest sen¬ 
tit, no hi ha actuació més 
democràtica que la de denun¬ 
ciar els errors que es veuen, 
que es viuen. 

Berga és un poble. Això vol dir 
que se sap ràpidament el que 
va passar. Parles amb els assis¬ 
tents que eren presents, amb 
amics dels de Torà, amb qui 
feia un servei a l'hospital la fatí¬ 
dica nit de Patum... En el cas de 
que la Montserrat Tura estigui 
mentint conscientment (jo 
encara li atorgo el benefici del 
dubte, encara vull creure que 
algú la està enganyant a ella) 
no podrà enganyar el poble de 


Berga, perquè tothom parla, 
tothom s'ho explica tot i la veri¬ 
tat apareix gràcies a testimonis 
directes de cada situació... 

L’única sortida que té la senyo¬ 
ra consellera és investigar què 
va passar de veritat, que està 
passant des de fa un any al 
poble de Berga, i depuri res¬ 
ponsabilitats. La realitat és que 
el poble de Berga no se sent 
segur, i se suposa que aquesta 
gent està per servir el poble, no 
per estomacar-lo o deixar que 
l'assassinin. Berga és un poble i 
tot se sap: per això sabem que 
fins i tot cert sector dels 
Mossos no està d'acord amb la 
línia política que els fan seguir. 

Els Mossos que haurien de 
defensar el poble, es troben 
amb l’oposició frontal d'aquest. 
iNo s'han demanat encara per¬ 
què? iDe veritat que la gent es 
satisfarà amb l'explicació de la 
senyora consellera: hi ha una 
gent que sempre critica els 
Mossos? Lamento dir-li, molt 


honorable consellera, que 
aquest jovent és una part 
massa important del poble com 
per descartar-la en funció de 
les seves creences o els seus 
posicionaments polítics. 

Encara que l'engany podria 
arribar a passar a la resta dels 
Països Catalans, a la resta del 
món. Però, senyora Tura, ^que 
no veu que la veritat és una 
força que no es pot aturar, que 
les mentides sobre les que 
intenta recolzar-se no poden 
calmar-nos, que en realitat està 
tallant la branca sobre la que 
està asseguda? 

I tot això, diria Hamlet, només 
són paraules. La mort de 
l'Isanta ens torna al cor un i 
altre cop, ens trenca els ulls 
encara humits. ^Com explicar 
el què sentim, cada dia, quan 
sortim un altre cop als carrers 
de Berga, encara amb el dol al 
cor; els carrers ara buits d'una 
buidor que no s'entén, ara cris¬ 
pats, d'una ràbia que no era 
nostra? ^Com explicar el dia a 
dia dels berguedans, els batecs 
del cor dolgut, la sensació d'ha¬ 
ver sigut ultratjats, d'haver per¬ 
dut l'Isanta com si fos el nostre 
propi fill? 

Perquè això és el que no pot 
viure en la seva pròpia carn la 
senyora consellera: al poble 
que diuen defensar i protegir, 
l'han estat perseguint. Per un 
costat ens detenen, i per l'altre 
ens assassinen. Ara, a més, ens 
assassinen. Aquest és un fet, 
del que ella és directament res¬ 
ponsable, i que a nosaltres mai 
ens podrà treure del cap. 
Perquè hi érem, perquè hi som, 
i perquè la mort de l'Isanta, per 
a nosaltres, no és un qüestió de 
política, sinó de tristesa; no és 
una qüestió de paraules, sinó 
d'existència; no és una qüestió 
que ens queda lluny del cor, 
sinó que hem vist com a la gent 
que estimem, li va la vida. 

Hi ha actuacions i declaracions, 
senyora consellera, que ens fan 
molt de mal. I vostè, potser un 
dia, accedeixi a la humanitat 
necessària per comprendre-ho. 

Francament, li desitjo sort en 
aquesta recerca: a vostè li va la 
credibilitat, però a nosaltres 
ens hi va la vida...l el descans 
dels que hem estimat i que ara 
no hi són. 

*Escrit abans de la 
compareixença de la 
consellera al Parlament 





la compareixença al parlament d'una 
mentidera compulsiva 



Berga _ 

Parany 2015 

D imecres 8 de juny al ves¬ 
pre quelcom insòlit suc¬ 
ceïa als companys que 
ens anàvem trobant pel 
carrer. Tots estaven 
extremadament grocs, amb 
clars símptomes d'haver vomi¬ 
tat en abundància poca estona 
abans...les declaracions de la 
Tura no havien deixat indife¬ 
rent al poble de Berga: I és que 
els nostres estómacs tenen un 
límit, i no són capaços de dige¬ 
rir tanta infàmia, mentida i ter¬ 
giversació sintetitzada en 2 
hores dignes del surrealisme 
més kafkià. 

La nostra "estimada" Consellera 
va fer una acurada descripció 
del "medi hostil" en el què els 
Mossos d'Esquadra han de dur 
a terme les seves tasques de 
seguretat: És evident que no ha 
de ser fàcil cobrant 1.500 
euros cada mes i duent una 
pipa a sobre, haver-se d'enfron¬ 
tar a intimidadores pintades 
com "Mossos Karakuls"(literal), 
pancartes com "Mossos espan¬ 
yols" o als 7 "temibles" col ■ lec- 
tius (és curiós aquí Berga 
només en comptem 4) que 
sembren el poble d'odi i discòr¬ 
dia contra els agents de la llei. 
Algun oient accidental podria 
pensar que s'està parlant de 


Derry o Hernani i no de la nos¬ 
tra tranquil·la vila al sentir 
totes les accions que la prodi¬ 
giosa memòria de Tura aconse¬ 
guia recopil·lar des de 1998, 
inclòs un còctel molotov que 
els rumors populars asseguren 
que estava format per anís i 
moscatell. 

La Sra. Consellera en la seva 
intervenció va demostrar una 
"gran capacitat d'anàlisi 
autocrític". Evidentment els 
Mossos van tenir una actuació 
impecable tot i els nombrosos 
testimonis que asseguren una 
llarga relació de negligències 
de les quals tots i totes som 
conscients (retard en l'actuació, 
violació de la confidencialitat 
dels testimonis, controls d' 
alcoholèmia de ferits i de facul¬ 
tatius que es dirigien a l'hospi¬ 
tal...) o del desenllaç fatal de la 
tràgica nit de divendres de 
Corpus. On està el seu jura¬ 
ment hipocràtic, no és vostè 
metge? 

Per altra banda l'amiga Montse 
ha posat de manifest que 
pateix un greu problema de 
daltonisme ja que oblidant que 
l'Ajuntament de Berga, del seu 
mateix color polític ens va con¬ 
cedir l'autorització pel concert i 
un formidable escenari de 6 
per 8 metres que va muntar la 
brigada municipal per a la rea¬ 


lització de l'acte, va acusar-nos 
en la seva intervenció de no 
tenir les mesures de seguretat 
convenients... fins on arriba l'e¬ 
goisme polític de la Sra. Tura 
que per salvar el seu indefeca- 
ble cul a la poltrona de la 
Conselleria és capaç de mentir i 
trair els seus propis companys 
de partit? Sra. Consellera on 
s'ha deixat el "talante" del que 
tant ens parlen, és aquesta la 
cara menys amable del PSOE? 

Creiem que es troba immersa 
en un greu episodi de 
"Deliriums Tremens" substi¬ 
tuint potser milers d'escarabats 
per "rojos-separatistas" o per 
"Kaleborroquistas" i joves radi¬ 
cals. La mentida també és una 
droga tant o més nociva que les 
que vostè ens insinua. 

Ha caigut en l'error de la gene¬ 
ralització i sense pensar en les 
múltiples conseqüències que 
poden comportar les seves 
declaracions al Parlament, s'ha 
comportat com un rosegador 
de claveguera urbanita i fred. 
Ens ha fet partíceps de la mort 
del nostre amic, no ha respec¬ 
tat ni la simplicitat de la pena i 
el dol, ha utilitzat tots els mit¬ 
jans, fins i tot els de comunica¬ 
ció, per desacreditar, no només 
al jovent combatiu d'aquesta 
vila, sinó també la veu de tot un 
poble que sols demana justícia. 


la consellera s’equivoca 


M ontserrat Tura va com¬ 
parèixer al Parlament i 
va parlar molt i detalla¬ 
dament dels fets de 
Berga durant la Patum. 
La consellera va defensar afe¬ 
rrissadament l'actuació dels 
Mossos d'Esquadra i es va refe¬ 
rir àmpliament al problema de 
relació entre el cos policial i 
una part important de bergue- 
dans. Tura va decidir fer pinya 
amb l'actuació dels Mossos 
sense permetre's ni un bri d'au¬ 
tocrítica a la feina feta per la 
nostra policia al Berguedà i 
encara va anar més enllà, quan 
va decidir derivar cap als orga¬ 
nitzadors del concert la respon¬ 
sabilitat dels fets per no haver 
disposat d'un servei d'ordre i 
perquè els assistents a la festa 
no hi volien policia. I es va per¬ 
metre unes consideracions 
perilloses quan es va preguntar 
si és normal que en un poble 
com Berga hi hagi tants casals 


llibertaris, anarquistes i el que 
va qualificar d'independentis¬ 
tes radicals. 

Es va equivocar la consellera: 
volent carregar només cap a 
una de les parts la mala relació 
entre Mossos i uns ciutadans 
als quals han de servir; i perquè 
no va aprofundir sobre el per¬ 
què d'aquest problema d'imat¬ 
ge, estima i identificació dels 
Mossos a Berga. S'ha volgut 
derivar responsabilitats i això 
no pot ser. Si al concert de 
Berga li calia un servei d'ordre, 
per què els Mossos no el van 
exigir? Si calien policies a dins 
del recinte, ni que fos de paisà, 
per què no hi eren? No perquè 
un ciutadà vulgui deixar de 
pagar impostos, l'administració 
li ho permetrà. Fa l'efecte que 
en el terreny de la informació i 
la prevenció, alguna cosa no es 
va acabar de fer bé i la compa¬ 
reixença de la consellera no 
ajudarà a resoldre aquesta frac¬ 


tura oberta entre policia i part 
del poble de Berga. Hi ha situa¬ 
cions enquistades que cal 
resoldre. Si hi ha problemes 
d'ordre públic, i la mateixa con¬ 
sellera els reconeix quan diu 
que el que dóna cohesió al 
grup agressor és la provocació, 
la violència gratuïta i la brutali¬ 
tat, el que cal és posar els mit¬ 
jans per minimitzar-los. I si es 
produeixen i acaben tràgica¬ 
ment, és millor analitzar-los 
per aprendre'n sense voler tras¬ 
lladar la culpa als que en reali¬ 
tat n'han estat les víctimes. 

*Hem reproduït l'editorial del 
diari El Punt de divendres 10 
de juny . No acostumem a 
copiar textos de la premsa 
burgesa ni de cap altra , però 
en aquest cas i degut a l'en¬ 
cert d'aquesta editorial i a la 
independència demostrada 
hem decidit fer una excepció . 

actualitat! 

El periódico de catalunya 

És un dels mitjans que ha demostrat més submissió al govern, al PSC i bàsica¬ 
ment a la senyora Tura: editorials, tractament de notícies, articles d'opinió... . 
Destaquem però, per la seva extravagància, fragments de la notícia apareguda 
a la seva versió digital del dia 10 de juny: 


lelfPeriódico 


"Ciutadans de Berga van denunciar al febrer davant la Generalitat el risc 
que suposava un grup llibertari. Berga.-- Ciutadans de la ciutat de Berga (...) 
van denunciar el febrer d'aquest any a la Conselleria d'Interior de la 
Generalitat que o els Mossos actuaven contra una banda d'anarquistes o 
s'acostaven greus desordres públics, segons ha pogut saber Europa Press 
de fonts veïnals. Els mateixos veïns van donar a conèixer la seva preocu¬ 
pació per la crisi d'ordre públic a Berga davant la Fiscalia del Tribunal 
Superior i davant la Delegació del Govern a Catalunya. Aquests ciutadans, 
que es qualifiquen de "normals, pacífics i catalans", van demanar a la con¬ 
sellera d'Interior, Montserrat Tura, i al secretari general d'Interior, Jordi 
Parto, que actuessin contra... Els veïns es lamenten des de fa mesos de la 
distribució gratuïta d'una revista a la ciutat (...) anomenada Pèsol Negre, 
que s'autoqualifica de "llibertària", i que es distribueix als comerços de la 
ciutat..." 

Un exemple de notícia: fulanet diu que ja va denunciar a no sé quins anarquis¬ 
tes perquè com que són anarquistes ja se sap... i a sobre escriuen i s'expressen 
lliurement. Els suposats veïns (tot i que algun no viu a Berga), i fins i tot m'a¬ 
treviria a dir que alguna veïna, us els podríem dir amb noms i cognoms (no són 
més de tres) i pel que fa al Periódico..., què voleu que us diguem... . Per cert, 
els veïns "normals, pacífics i catalans" no sé perquè em recorden als pistolers 
del sindicat lliure. Per cert, l'endemà la notícia ja no hi era. 



Montserrat Tura, 
consellera dlnterior 



"La llei atribueix responsabilitats als organitzadors de concerts i d'a¬ 
questes encara no n'he sentit a parlar" (Els organitzadors disposaven de tot 
allò que des de l'Ajuntament de Berga se'ls va demanar i exigir. No està bé 
atacar als amics. En Ramon Camps ha sigut lleial a la consellera i vostè li paga 
així...) 

"Teníem prou efectius, i si els organitzadors ens haguessin ajudat, pot¬ 
ser hauríem evitat la punyalada". "Teníem un cotxe patrulla al lloc dels 
fets i ningú ens va requerir" (Vostè està segura d’això? Estaven parats al lloc 
dels fets? Exactament on? Estaven voltant pel lloc dels fets? Segur? Tants ulls 
no es poden equivocar. Si no és que té en compte els famosos secretes. Per 
cert, què feien i què van fer els secretes?) 

"No sé si és normal que en una ciutat de 16.000 habitants hi hagi set 
casals llibertaris, quatre d'anarquistes i tres d'independentistes radicals" 

(No n'ha de fer res llesta! En principi vostè es cuida de que es persegueixin 
els delictes i no les idees! O potser no és així?) 


Ramon Camps, alcade de 
Berga 




Senyor Ramon Camps: la Tura s’ha passat molt i tothom ho sap; també 
vostè. 

iPensa dir o fer alguna cosa davant de les paraules de la senyora 
Montserrat Tura al Parlament? ^Potser ja li sembla bé el que va dir? la 
mesquina criminalització de les víctimes? 

Ha de triar a qui és fidel, si a la senyora Tura i al partit del qual tots dos 
són membres, o bé al poble de Berga. Faci el que hagi de fer, però no 
oblidi que un alcalde ha d’obeïr al poble i no a cap partit. 













Des de fora 



Manresa _ 

Nosaltres 

E l divendres de Patum 
també érem a Berga i 
davant de tot el què s'ha 
estat dient sobre els fets 
d'aquella nit, volem expressar el 
nostre punt de vista, tenint en 
compte que la resta de temps 
hem estat a 40 kms de distància 
i per tant ens hem pogut mirar 
les coses des de fora. 

Pretenem plantejar-nos els fets 
analitzant per sobre àmbits tan 
diversos com l'autodefensa o 
l'autoorganització, la recerca de 
les possibles causes d'una agres¬ 
sió que en principi sembla inex¬ 
plicable, la funció que ha jugat el 
"triangle maleït" (les Forces i 
Cossos de Seguretat, els mass- 
media i la classe política)... 

En un primer moment ens plan¬ 
tegem els motius pels quals uns 
xavals són capaços d'utilitizar la 
violència contra persones que no 
els han fet res. Cal dir que nosal¬ 
tres no pretenem jutjar-los, per 
què no hem viscut les seves 
vides i per tan no ens veiem 
capaces de fer-ho. Tampoc pre¬ 
tenem justificar-los. Pensar que 
són persones amb una maldat 
innata és fer un anàlisi gens acu¬ 
rat de la realitat, que ratlla la 
ignorància. Per intentar enten- 
dre'ls es fa necessari analitzar 
un cúmul de circumstàncies que 
podríem englobar dins de la 
seva realitat social i econòmica. 
Circumstàncies com el rebuig 
social, la violència entesa com a 
forma de solucionar els conflic¬ 
tes diaris, la normalització del 
món punitiu com a factor implí¬ 
cit de les seves vides (i per tant 
no eficaç), la força que en un 
cert moment et dóna el grup i la 
voluntat de mostrar-se fort 
davant de tothom, la ràbia de 
viure en un sistema ple de pro¬ 
meses que mai no es satisfan, la 


por al desconegut, el consum de 
drogues, el poder que et dóna 
veure que tú fas el què vols i 
ningú dóna una resposta,.... 
Característiques totes elles de la 
realitat de la pobresa i/o de la 
marginació. Una realitat violenta 
en si mateixa, que molts demò¬ 
crates no han hagut de patir i 
que per tan no han intentat can¬ 
viar. El problema ha estat que 
aquesta violència s'ha canalitzat 
d'una forma inadequada, cap als 
sectors més febles de la pobla¬ 
ció (com sempre sol passar). 

En segon lloc, aquests fets 
demostren la vulnerabilitat i la 
inmaduresa de factors impor- 
tantíssims com l'autodefensa 
dins dels moviments socials. 
Aquí podem veure una gran 
diferència entre la teoria i la 
pràctica. Parlem de què existeix 
un conflicte social, però quan 
ens trobem amb algunes situa¬ 
cions límit en les què es fa 


necessària una reacció inmedia- 
ta, se'ns fa difícil respondre. En 
aquest cas les persones que ens 
han agredit han sigut persones 
que no situàvem com a enemi¬ 
gues i amb les què nosaltres no 
ens hi hauríem volgut enfrontar. 
Però si apostem per la autorga- 
nització i per la auto-resolució 
dels conflictes com a forma de 
viure i de relacionar-nos, hem de 
prendre consciència del què això 
comporta. Estem acostumats a 
aquesta pseudo-pau amb alts i 
baixos repressius i/o conflictius 
que ens enganya i ens fa abaixar 
la guàrdia. No podem delegar en 
cap cas factors tan importants 
com la nostra seguretat als apa¬ 
rells policials que el què prete¬ 
nen és desactivar les nostres llui¬ 
tes com a forma de mantenir l's¬ 
tatus quo. 

En tercer lloc i seguint aquesta 
línea, no té sentit demanar-se 
perquè els mossos no varen 


intervenir. És sistemàtic en les 
seves actuacions esperar que les 
baralles es resolguin soles abans 
de passar a l'acció. 

Que la parella de mossos de 
paisà que es van passar tota la 
nit a la plaça no moguéssin ni un 
sol dit per aturar les diferents 
agressions, no fa més que corro¬ 
borar una vegada més aquesta 
lògica. Però és que repetim-ho: 
la seva raó de ser no és la de 
protegir a les persones, sinó als 
interessos del capitalisme i del 
poder. 

Les veus crítiques amb l'actuació 
dels mossos han reforçat el cor¬ 
porativisme existent entre 
aquest cos policial, polítics i mit¬ 
jans de comunicació. Els polítics 
responent de bones a primeres 
que els Mossos han actuat 
correctament i que les mesures 
que realitzaran per tal d'afrontar 
els conflictes serà l'increment 


dels cossos de seguretat a la 
població. Un detall curiós: els 
polítics que ni tan sols han estat 
als llocs dels fets, són els què 
acaben explicant a la resta de 
població com ha anat tot i els 
què acaben imposant la seva 
veritat. Amb tot la molt honora¬ 
ble consellera d'interior 
Montserrat Tura, ha utitlitzat la 
típica estratètgia de convertir els 
agredits en agressors al culpabi- 
litzar, davant del Parlament de 
Catalunya als organitzadors del 
concert de divendres, entre els 
quals molts companys de 
l'Isanta, de no haver evitat l'as¬ 
sassinat al no cumplir certes 
normes de seguretat . 

Per la seva banda, els mitjans de 
comunicació, han mostrat la 
seva típica complicitat amb la 
classe política i els cossos poli¬ 
cials. A més, s'han recreat (com 
és habitual en ells) en els detalls 
més intims del dolor de les per¬ 
sones properes a la víctima pas¬ 
sant per sobre la voluntat d'a¬ 
questes, invaint vides de perso¬ 
nes com si per ells només comp¬ 
tessin els índex d'audiència, 
comportant-se com a veritables 
carronyers. 

Tots aquests aspectes han pro¬ 
vocat una forta pressió sobre la 
gent dels col ■ lectius i jovent en 
general de Berga, en som cons¬ 
cients. El dol sentit, sentir les 
bestieses que surten pels mit¬ 
jans de comunicació, les desa- 
fortunadíssimes declaracions de 
polítics no ajuden a tirar enda¬ 
vant. Amb aquestes ratlles no 
volem crtitcar ni jutjar ningú, és 
una autovaloració, una reflexió 
feta des dels 40 Km que ens 
separen. Des d'aquí enviem una 
forta i sentida abraçada a tots i 
totes les companyes de Berga i 
un munt d'ànims que us perme¬ 
tin recomposar el dia a dia. 

Salut i força! 


Sóc un radical i també un 
antisistema, Ah! i també un mamífer 


Berga _ 

Peo j tu 

M 'adreço a vostè per¬ 
què vaig veure al 
Parlament que és lec¬ 
tora d'aquesta publi¬ 
cació llibertària, anti¬ 
sistema i radical. 

Senyora mamífera i consellera 
Tura. Vostè i jo som mamífers. 


Jo ja ho sabia perquè m'ho va 
dir el bon amic Lizano, però 
em penso que vostè es creu 
que és consellera. També em 
sembla que vostè es creu que 
és socialista i demòcrata i fins 
i tot està convençuda de que 
va ser antifranquista; però tot 
això només s'ho creu vostè. 

Sóc i vull ser radical, sí. 
Radicalment diferent a vostè 


perquè a mi em repugna la 
injustícia, la desigualtat, la 
mesquinesa, la demagògia i la 
mentida. Adjectius que a vostè 
l'omplen i li donen sentit. 

Sóc i vull ser antisistema per¬ 
què jo intento no participar en 
allò que trobo injust, perquè 
no vull participar en el festí de 
la ignomínia i perquè hi ha 
molts altres sistemes socials 


més justos i lliures que al que 
vostè s'aferra tot defensant 
interessos bastards. Vostè diu 
molt del que s'entén avui per 
socialisme. 

Vostè és una dona d'Estat (un 
invent molt masclista, per 
cert) i jo als Estats no els hi 
veig cap virtut. De fet vostè ha 
assumit la Raó d'Estat tant ínti¬ 
mament que ha esdevingut 


més papista que el papa, fins 
al punt que faria enrojolir al 
mateix Maquiavel. Pel seu bé 
com a persona, per la seva 
salut i la seva felicitat, i sobre¬ 
tot per la meva i la de les per¬ 
sones que estimo; senyora 
Tura, faci el favor de dedicar- 
se a alguna cosa que no faci 
tant de mal als altres. O sim¬ 
plement vagi-se'n a cagar. 














Berga _ 

DL 

óc incapaç de recordar 
quan ens vam conèi¬ 
xer... deviem tenir uns 
tres anys. De fet des 
que tinc ús de raó, et recordo 
al meu costat. Sempre... 

De cop i volta m'he trobat sol 
davant de la pantalla, mirant 
fotos, recordant; Tot és molt 
contradictori... Quan et veig, 
no puc evitar que un somriu¬ 
re se m'escapi de la boca, 
mentre les llàgrimes més 
amargues que han tastat les 
meves galtes, baixen sense 
que res ni ningú no ho pugui 
evitar. Et trobo a faltar. 

És molt dur fer-se a la idea 
que no ens tornarem a veure. 
Molt. El meu cap no para de 
donar voltes endintsant-se en 
els records. Quantes històries 
que hem passat, eh? Em 
vénen al cap un munt de 
moments, plens de rialles, i 
també d'alguna llàgrima. 
Segur que tu també els portes 
ben guardats, com jo. 
Recordo un munt de convers¬ 
es. Per mi era molt reconfor¬ 
tant parlar amb tu, com una 
bossa d'aire fresc quan et 
costa respirar. Sempre inten¬ 
tant ajudar a tothom... 
Sempre estimant. Sempre 
compartint. Generós com no 
he conegut mai ningú... Te’n 
recordes quants cops t'ho 
havia dit? Que de bo que eres 
que et deixaves prendre el 
pèl? Mai em vas dir que no, 
perque sabies que a vegades, 
era veritat... Tampoc mai em 
vas dir que sí. Eres massa 
humil per reconèixer-ho. 
Simplement encongies les 
espatlles amb un somriure, 
com només tu sabies fer-ho, i 
llavors demanaves un parell 
de cerveses més, que mai em 
volies deixar pagar... 

La teva alegria contagiosa, 
s'ha esvaït des de divendres... 
I em fa mal. Sento una buidor 
a dins que em cou. Com una 


ferida oberta que mai cicatrit¬ 
zarà del tot. I et prometo que 
tiraré endavant, que recupe¬ 
raré aquesta alegria que tu 
m'has ensenyat a viure a mi i 
a tants d'altres, perquè sé que 
així ho voldries. Però és difícil. 
Perdre tant, en tant poc 
temps, és una cosa que no 
puc assimilar de cop. 

Te’n recordes de la casa vella? 
Amb aquells núvols i aquelles 
flames de cartró, que tu 
mateix havies fet? Allà sí que 
estaves a la teva salsa... les 
parets de pedra, rodejat de 
bosc... Envoltat sempre pels 
teus. Era màgica aquella casa. 
Tenia un encant especial. 
Aquella pau de les tardes d'hi¬ 
vern a la vora del foc, amb el 
teu fantàstic "xoriço cremat", 
o la bojeria absoluta d'aque¬ 
lles nits de festa que muntà¬ 
vem, que acabaries transfor¬ 
mant en el "punk al bosc"... 
Era genial. Com tu... Perquè 
eres tu el que feia que aquella 
casa fos màgica... Ara m'ha 


vingut al cap la temporada en 
que buscaves una casa de 
pagès per anar a viure, abans 
de trobar la casa vella. Me'n 
recordo que provaves de con- 
vençe'm per què me'n anés a 
viure amb tu, però només vas 
aconseguir que t'acompanyés 
a buscar cases. Vam anar a 
mirar-ne una que estava apa¬ 
rentment abandonada, i en 
comptes d'esbrinar qui n'era 
l'amo, vas deixar un paper 
escrit amb llapis, en aquella 
porta vella plena de males 
herbes, dient que t'interessa¬ 
va llogar la casa, i deixant el 
teu telèfon. Mai et van trucar. 
Qui sap si encara hi és el 
paper, un dia d'aquests ho 
aniré a mirar... 

Alguna vegada m'havia imagi¬ 
nat com seríem de vells... 
Asseguts en un banc a la fres¬ 
ca recordant velles històries. 
Repassant records. Mai m'ha¬ 
gués imaginat trobar-me en 
aquesta situació. Diuen que 
sempre se’n van els millors... 


Desgraciadament aquest cop 
és veritat. Sóc incapaç d'en¬ 
tendre com ha pogut passar. 
Sento una rabia tremenda, 
una impotència terrible que 
m'estreny i em porta sempre a 
una mateixa pregunta... per¬ 
què? 

Com pot ser algú tant desgra¬ 
ciat? Com pot algú assasinar a 
una persona, que basa la seva 
vida en els demés? Es inexpli¬ 
cable per a mí... Son ells els 
que no mereixen viure. 

Pep, tu m'has donat molt. 
Molt més del que és possible 
escriure en aquestes pàgines. 
Els records que tinc de tu, els 
guardaré com un tresor, i t'as¬ 
seguro que mentre els meus 
pulmons bombejin aire, mai 
no moriràs del tot. Et porto a 
dins. I t'hi vull portar per sem¬ 
pre. I els dos sabem que molts 
altres també pensen i senten 
com jo. Ens has ensenyat 
molt. Gràcies Pep. Una abraça¬ 
da i dos petons. Arreveure. 



LA RABIA SE VA ACUMULANDO 


Apareció la oscuridad, 
al filo de un adiós forzado, 
sin tiempo a despedir, 
a no querer olvidarlo. 

Miles de corazones partidos, 
cada uno en mil pedazos, 
unidos en uno solo 
que llora por su encanto. 

Voces ahogadas en llantos 
escuchados en lo màs alto, 
solo intentando asumir 
que partió en el viaje màs largo. 

Y cada recuerdo se clava 
en lo màs profundo del alma, 
promesas de vidas cercanas 
matadas por una navaja. 

Perdimos una batalla 
que nos ha dejado exhaustos, 
pero almenos nos da la fuerza 
para poder seguir luchando. 

La rabia se va acumulando. 


ELS AMICS DE L’ISANTA ESTEM 
MOLT DOLGUTS 

Dolguts perquè ens han pres amb una 
violència desmesurada, aleatòria i 
gratuïta la presència d'una gran per¬ 
sona, de la seva pau i del seu perma¬ 
nent somriure. Dolguts perquè s'ha 
volgut classificar a una persona que 
l'unic que era és ell mateix, que esti¬ 
mava la terra i sobretot a les perso¬ 
nes, que ho donava tot a canvi de res 
i sense distingir races o ideologies. 
Estem dolguts per l'absurda especula¬ 
ció i poca sensibilitat per part de ter- 
tulians, polítics i mitjans de comuni¬ 
cació, que ni tan sols van deixar-nos 
despedir del Pep en la nostra intimitat 
i dolor; que divaguen especulacions 
sense sentit i que barrejen fets pas¬ 
sats que no tenen res a veure amb el 
nostre estimat amic ni amb la seva 
família. 

Només volem alçar la veu perquè 
s'imposi el respecte. Respecte a la 
memòria, respecte a la intimitat, res¬ 
pecte a la convivència i, sobretot, res¬ 
pecte a la vida. Perquè, com deia sem¬ 
pre el Pep, compartir és viure. 

David i Eva 


ES PREGA LA COL·LABORACIÓ ECONÒMICA DE TOTHOM PER DONAR 
SUPORT ECONÒMIC ALS AFECTATS I FER FRONT AIXÍ A LES DESPESES 
DERIVADES DELS TRÀGICS FETS DE DIVENDRES DE PATUM: 


N° COMPTE: 2041-0032-78-00-40055209 


Entitat: Caixa de Manresa 




El sistema al descobert 



Berga _ 

Barrikada 

M ai m'oblidaré de les 
cares llargues, els ulls 
vidrosos mirant al no 
res, els plors desenfre¬ 
nats d'aquella nit de 
divendres. La notícia havia arri¬ 
bat, una trucada ens informava 
del pitjor. Ningú no s'ho podia 
creure, ningú s'ho volia creure. 
Un company va arribar 
corrents de l'hospital golpejà 
la barra del centre d'estudis i , 
no sense embarbusar-se, així 
ens ho confirmà. En Pep era 
mort. 

Vint minuts, potser mitja hora 
passà i seguiem sense 
poderno-sho creure. Vam deci¬ 
dir apropar-nos a l'hospital i la 
desesperació, el plor i la 
impotència col·lectiva hi eren 
presents com mai havia vist 
abans. 

Va ser llavors quan va 
començar tot, quan aquest sis¬ 
tema ens deixaria veure la seva 
cara més cruel i inhumana. 

Les mobilitzacions espontàne- 
as van pendre carrers i places, 
el dol, la impotència i la ràbia 
van ser l'expressió més nota¬ 
ble de tot un poble. Ningú 
entenia com tot allò havia 
pogut passar. I tampoc ningú 
entenia com la policia no havia 
evitat que tot plegat passés. 

Primer van ser els mossos d'es¬ 
quadra. Aquests personatges, 
farts de registrar i intimidar a 
gent normal i corrent no 


havien evitat que la gent real¬ 
ment perillosa actuessin de la 
manera com van actuar i amb 
el final que tots coneixem. 

Després va ser el poder polític. 
L'alcalde, més preocupat de 
desvincular la mort d'en Pep de 
la Patum per aconseguir nose- 
qué de la UNESCO, que de la 
mort del company i amic en si 
mateixa. Arribant fins hi tot a 
intentar desmobilitzar a la 
gent, per tornar a la "normali¬ 
tat democràtica". No presen¬ 
tant-se com a acusació particu¬ 
lar fins que tot el poble era al 
carrer, exigint justícia. En defi¬ 
nitiva, en Ramón Camps volia 
fer com si res, calmar els 
ànims d'un poble que demana¬ 
va justícia, no fos cas que la 
cosa se li escapés de les mans 
i la seva poltrona perillés. En 
Camps tancà files amb els seus 
caps i també afirmà que la poli¬ 
cia havia actuat correctament. 

Però el colofó va arribar amb la 
senyora Montserrat Tura que 
amb una mostra de cinisme i 
falta d'humanitat increïble no 
feu cap autocrítica i arribà a 
assenyalar-nos a nosaltres, els 
amics d'en Pep de culpables de 
la seva mort. Convertint les víc¬ 
times amb culpables. 

Llavors va ser el poder medià- 
tic. Els voltors van arribar amb 
les seves furgonetes per fer 
d'una mort una notícia, el més 
morbosa possible. Amb una 
falta de rigor periodísctic 
increïble van agafar les fonts 
del poder i les van plagiar en 
els seus diaris i telenotícies. 


Parlaven de baralla, de motius 
ideològics, de tribus, de dro¬ 
gues i un no parar de bajana¬ 
des més que encara no sabem 
d'on les van treure. Sense 
escoltar la veu del carrer, la 
veu de les víctimes. Copiant i 
enganxant tot allò que els hi 
deien des del poder. 
Mediatitzant l'enterrament, 
convertint així una cosa que 
s'havia de dur a terme en la 
més estricte intimitat amb un 
xou mediàtic sense escrúpols. 

I tornant a la senyora 
Montserrat reprouïnt el seu 
discurs com si de portaveus 
del govern es tractéssin. 
Desinformant a tot Catalunya i 
a tot l'Estat Espanyol. 

I enmig de tot això hi som 
nosaltres, les víctimes, impo¬ 
tents davant tantes mentides i 
falses acusacions escupides 
pels mitjans de comunicació. 
Intimidats diàriament per la 
policia que no apareix quan 
ens ha d'ajudar. Representats 


per uns polítics més preocu¬ 
pats per conservar el poder 
que per fer justícia. 

Jo ja no creia en tot aquest sis¬ 
tema molt abans de que tot 
això passés. Però ara m'ha 
tocat viure el seu costat més 
cruel de manera molt més 
intensa que la que visc diària¬ 
ment i sento odi i ràbia però a 
la vegada una impotència tant 
gran que em fa replantejar la 
lluita. Rabiós de veuer que 
mentres les declaracions de la 
senyora Tura aparèixien a por¬ 
tada de molts diaris la nostra 
resposta a tanta mentida és 
arraconada de manera tant 
indiscriminada. Rabiós de 
veure com els polítics ens acu¬ 
sen a nosaltres de responsa¬ 
bles de la mort del nostre com¬ 
pany i no poder fer res perquè 
la gent de fora sàpiga la veri¬ 
tat. Rabiós contra els mitjans 
de comunicació, perquè com 
hem pogut veure son verita¬ 
bles portaveus del poder. 


El sistema, basat en la divisió 
social crea aquesta situació de 
marginació i delinqüència. 
Llavors quan la gent normal 
rep atacs d'aquest delinqüents, 
és el sistema el que utilitza el 
mateix monstre que ell ha 
creat per retroalimentarse, per 
legitimarse (necesitem més 
policia). Però aquest cop també 
vol intentar acabar amb tot el 
teixit social contestatari pres¬ 
ent a la ciutat que en Pep com¬ 
partia. 

No ho sé, són dies molt difícils 
on un es sent tant trist per la 
pèrdua d'un amic i impotent 
davant la megamàquina al 
veure que ho tenen tot tant lli¬ 
gat i ben lligat que donen 
ganes d'abandonar la lluita. 

Espero no fer-ho. 

Pep mai t'oblidarem. 


Sí el sistema 


Berga _ 

Penjju 

E n aquest sistema 
social que ens han 
imposat i que hem 
acceptat de més o 
menys grat sempre 
perd el poble. La societat, 
dividida i malalta, té engan¬ 
xat l'estat, les grans empre¬ 
ses i les grans religions que 
actuen com un paràsit. I a 
sobre han propagat aquesta 
manera de fer, que tothom 
exploti a tothom i així és, i 
en diferents mesures i 
maneres aquestes relacions 
socials es van extenent 
arreu del món. 

D'aquesta manera els assas¬ 
sins, sorgits d'una classe 
social determinada i margi¬ 
nal (han d'haver marginats 


perquè hi hagi super rics i 
poderosos) assassinen gent 
del poble. De vegades 
aquest assassins han estat 
"formats" a les diverses pre¬ 
sons catalanes (on es des¬ 
humanitza les persones i on 
moltes passen a ser assas¬ 
sins). Les institucions que 
ens han imposat creen 
aquest malalts -molts d'ells 
irrecuperables- que assassi¬ 
nen als fills del poble. I la 
resposta del sistema és més 
policia que actui amb més 
duresa, ara sí suposada¬ 
ment amb més legitimitat, 
contra el mateix poble, ja 
que no està per protegir el 
poble sinó per defensar els 
interessos d'uns quans que 
ja no són poble (i als fets 
em remeto). Senyors que 
tant us agrada manar: 
vosaltres creeu els assas¬ 


sins que ens maten i creeu 
la policia que ens reprimeix 
amb la falsa excusa de 
defensar-nos. El cercle es 
tanca i aquí sempre perdem 
nosaltres. El colofó de tot 
plegat: els insults i les men¬ 
tides de la senyora Tura i el 
silenci dels demés. Ja es 
trist que els "antisistema" 
us haguem de recordar 
constantment als "demòcra¬ 
tes" el funcionament del sis¬ 
tema de la democràcia par¬ 
lamentària representativa, 
que de fet rebutgem. 


— GOSSOS DE TURA "N 

No s'atura la penúria d'entomar la seva furia, 
la teúrgica centúria fa abatre amb injuries l'unanimitat, 
d'un comportament condescendent sense embocament. 

Quan afirma els tètrics axiomas ens surten hematomes, 
la censura de la matrona ens fa pagar la manca d'usura, 
amb turgida ubiqüitat capturant la partitura que s'escapa del compàs. 

Quid pro quo senyora Tura 
si s'escapen els gossos no culpi a les ovelles. 

ABSENCIES ENYORADES 

M'agradaria conversar amb tu, 
sense parlar d'amargues absències, 
hores duradores carents de pressa. 

M'agradaria que els braços estesos de l'arbre, 
on van ensenyar-nos, i vam aprendre a créixer, 
no s'estellessin just quan donen fruit. 

M'agradaria parlar-te sense anomenar la tristor, 
la ràbia, la incúria, la buidor, o l'impotència, 
sense humitejar l'ambient de llàgrimes. 

M'agradaria trobar la saba de la vida, 
provar-la i alimentar-nos del seu suc. 
sense pensar que per primera vegada estàs lluny. 

On és la saba si no la portes tu ??? 

Pel Pep J 




Mentides, prepotència i xuleria 
dels mossos a Sallent 


Sallent 
Just & Cia! 



a policia Autònoma 
de la Generalitat 
(Mossos d'Esquadra) 
exercirà les funcions 
següents: 


a) La protecció de les persones 
i béns i el manteniment de l'or¬ 
dre públic." 


Això és el que diu el vigent Estatut 
de Catalunya, doncs bé, ara que 
sembla que els polítics treballen 
en un nou Estatut, m'agradaria 
que pensessin en qui ens prote¬ 
girà dels Mossos als ciutadans??? 
Si, bo beu entès bé, qui ens prote¬ 
girà als ciutadans d'aquest país 
davant una mala actuació dels 
Mossos d'Esquadra?. Qui ens pro¬ 
tegirà davant les seves agres¬ 
sions?. Qui bo farà quan utilitzin 
l'abús de poder?. Qui ens prote¬ 
girà davant les seves mentides?. 
No us beu demanat per què quasi 
mai perden un procés judicial? 


Històries de Catalunya era un pro¬ 
grama que feien a la tele no fa 
gaire, havent sopat, a TV3. On, 
suposo que molt ven documen¬ 
tats, ens explicaven diversos epi¬ 
sodis de la nostra història. 


Jo me'ls mirava sense parar gaire 
atenció, doncs sempre, un cop al 
sofà, distès, et relaxes ja que s'ha 
acabat el dia , etc... , però en 
recordo un que el vaig trobar, si 
més no, curiós... Ens expilicava 
com van néixer els mossos d'es¬ 
quadra... I vaig quedar parat! 

Resulta que eren els macarres, els 
xulos, els guardaespatlles dels 
mafiosos de l'època, que tenien 
diverses cases de putes, presta- 
mistes, i altres negocis il·legals... 
Ostia com ara! Ni més ni menys, 
com ara. La diferència com a molt 
radicaria en que els mafiosos 
actuals ho són per majoria abso¬ 
luta o per aliances entre ells, ja 
siguin polítiques o econòmiques. 


Qui en pugui arribar a dubtar, 
crec que ara hi ha a la web de TV3 
un programa on revisionar els 
espais ja emesos. I per als nomi- 
nats a no voler saber la realitat 
aqui va una història de fa pocs 
dies... Encara que el comença¬ 
ment d'aquesta si que es remonta 
una mica més en el temps. L'inici 
és el 14 de Juny del 2002, el 
divendres del primer carnaval tro¬ 
pical de Sallent, on després de l'a¬ 
rribada del carnestoltes i el seu 
conseqüent cercatasques, tingue¬ 
ren lloc els següents fets: 

La història va començar en una 
plaça al centre del poble. Amb 
tota normalitat i com de costum 
en una nit on hi ha festa al poble, 
la gent entrava i sortia d'un bar. 
Recordo com, entre grups que 
s'havien format allà fora, de cop 
vam veure com dos persones 
començaven a empentar-se ini¬ 
ciant una baralla. Després d'atu¬ 
rar i separar els dos personatges 
en qüestió, la cosa semblava que 
es calmava tot i que, al cap d'una 
estona, es va iniciar una picabara¬ 
lla similar a l'altre extrem de la 
plaça, amb un dels anteriors dos 
també implicat. En aquest 
moment va aparèixer diversa 
gent de l'organització del 
Carnaval i espontanis per mirar 
d'apaivagar la disputa en una 
situació on, en un poble com 
Sallent, tothom es coneixia. Era, 
per tant, una qüestió de temps 
calmar la situació quan, de cop i 
volta, va començar el veritable 
problema. 

De sobte, vam veure com aparei¬ 
xia un cotxe patrulla dels Mossos 
d'Esquadra. Va arribar per l'altra 
punta de la plaça, en van baixar 
dos agents uniformats i, com en 
un Western, creuaren l'espai a 
peu amb els guants posats i la ma 
arrepenjada al cinturó, on duien 
la porra. S'ha de dir que un d'a¬ 
quests dos és de Sallent i que 
coneixia a molta de la gent de la 
plaça. L'actitud dels mossos al 
creuar la plaça era, se'ns dubte, 
de xuleria i prepotència i, de fet, 


seguidament va quedar claríssim. 
En arribar al lloc de la baralla, 
abans de preguntar res i amb la 
porra als dits, un dels dos va col¬ 
pejar a la primera persona que va 
trobar dins la disputa, quan 
aquesta en realitat estava sepa¬ 
rant la baralla. Aquest, en un acte 
reflex es va girar tornant-se al 
cop del mosso i aquí va començar 
una baralla entre aquests dos. 
Davant d'això, tota la gent de la 
plaça (que no era poca) va córrer 
cap al lloc en qüestió i en un 
moment es va crear un clima de 
tensió crispant. 

A partir d'aquest punt, recordo i 
puc assegurar que els únics 
esforços per calmar al jove de 
Sallent, com és lògic molt indig¬ 
nat per la situació, van ser per 
part de gent allà present, i no 
dels Mossos d'Esquadra. L'altre, 
el mosso de Sallent, no va inter¬ 
venir en la disputa. Un cop algu¬ 
nes persones es van aconseguir 
endur el noi per finalitzar el con¬ 
flicte (no sense l'oposició del 
Mosso que ho havia començat tot 
i que el volia identificar) no va 
acabar el problema. Diverses 
patrulles dels mossos arribaven 
en aquell moment al poble (arri¬ 
bant a ser 5 o 6 com a mínim) i 
parlant amb alguns d'ells van 
quedar que no anés a més. Però 
un cop reunits els mossos acaba¬ 
da la situació va quedar clar que 
sí, que aniria a més. Un policia 
local de Sallent els va facilitar els 
noms de persones presents a la 
plaça, entre elles una que aquella 
nit, curiosament, estava a Sitges. 
Amb aquests noms van fer una 
denuncia d'obstrucció a l'autori¬ 
tat i, amb l'implicat en la baralla 
amb el Mosso una d'atemptat a 
l'autoritat. Més tard, es va anar a 
buscar el jove implicat en un altre 
punt del poble i el van detenir, 
havent de passar tot el cap de set¬ 
mana a la comisaria de Manresa. 

Un cop al calabós, el jove de 
Sallent no va rebre un tracte 
menys humiliant que en el de la 
nit anterior. Dormia directament 
al formigó i l'aigua i el menjar 


eren escassos i en precari. Li ser¬ 
vien el líquid bullent en un got de 
plàstic dels petits i molt de tan en 
tan. Tampoc no van permetre a la 
família del retingut de veure'l, i 
quan li portaven roba neta ells 
van mentir dient que ja n'hi 
havien proporcionat, mentre ell 
va dur la mateixa roba bruta de la 
baralla en els dies que va estar 
tancat. Un altre fet significatiu va 
ser la pressió psicològica a la que 
va estar sotmès quan, sense avi¬ 
sar i en qualsevol hora del dia o 
de la nit, els guàrdien apareixien 
fent ressonar de manera estrident 
la porra entre els barrots i cridant 
la significativa frase: "Aquí si et 
diem blanc és blanc i si et diem 
negre és negre!". 

El 28 d'Abril del 2005 va tenir lloc 
el judici, en el qual el jove estava 
acusat de lesionar el genoll del 
Mosso de Sallent que no havia 
estat implicat en la baralla. 
Aquest, curiosament, arrossegava 
un problema al genoll des de feia 
temps. També estava acusat de 
mossegar un dit de l'altre mosso, 
fet que va ocórrer en la baralla 
que va iniciar l'agent. En un pacte 
final amb els mossos davant la 
possiblitat d'ingressar a presó, 
l'acusat haurà de pagar una multa 
de 1 5.000 Euros. Per tal de dur a 
terme aquest pagament s'organit¬ 
zaran diverses activitats al poble 
els dies 10, 11 i 1 2 de Juny. Les 
altres 4 persones acusades d'obs¬ 
trucció a l'autoritat hauran de 
pagar 60 Euros per cap més cos¬ 
tos d'advocats. 

El que és molt evident en aquests 
fets és, sobretot, que si ells no 
haguéssin aparegut no hauria 
passat res de tot això.Queda 
clar,per tant que el problema el 
van portar ells i la seva prepotèn¬ 
cia quan van demostrar de què 
són capaços per tal de "vetllar per 
la seguretat ciutadana i protegir- 
nos". D'esprés d'arribar, iniciar 
una baralla i no fer absolutament 
res per calmar-la, armats amb 
porres i contra gent del poble, 
encara es poden justificar d'algu¬ 


na manera? A part, a més de 
saber tot això, ja que ho van pro¬ 
tagonitzar, lluny de reconèixer 
cap mena d'error encara en 
treuen un benefici econòmic! 
Amb l'agreujant que un d'ells, de 
Sallent i conegut per molts dels 
presents, és el que s'endú el 
suculent botí per una lesió al 
genoll que ja tenia abans de la 
baralla en la qual ni va estar 
implicat directament! No cal dir 
que els diners que cobrarà 
hauràn de sortir de la butxaca de 
la principal víctima aquella nit, 
qui, després de rebre injustifica¬ 
dament i per l'esquena mentre 
posava pau en una baralla, passà 
un cap de setmana al calabós. 

La pregunta és: 1 a. qui ens prote¬ 
geix d'ells? 2a. De què ens han de 
protegir sinó és d'enemics o 
delinqüents que s'esforcen a exa¬ 
gerar o que són creats directa¬ 
ment des dels mitjans i en els 
comunicats oficials? 3a. Els fa por 
que la gent no els necessiti i no 
puguin imposar la seva autoritat? 

El més significatiu del cas és que 
no és una casualitat ni molt 
menys un fet aïllat el que van pro¬ 
tagonitzar els "cossos de segure¬ 
tat" a Sallent. De fet, van sumant 
les històries heroiques d'aquests, 
pels pobles a Catalunya, que ens 
delaten la seva manera d'actuar, 
així com a quins interessos ser¬ 
veixen i a qui, en realitat, prote¬ 
geixen. 

No ens serveix de res que es nete¬ 
gin la cara mostrant la seva face¬ 
ta sospitosament amable quan 
surten pels mitjans de comunica¬ 
ció oficials. La seva funció queda 
més clara quan veiem que, en rea¬ 
litat, s'esforcen en fer-nos posar 
de genolls davant la seva autori¬ 
tat, dirigida des del govern (en 
aquest cas català). El principal 
objectiu del qual no és millorar ni 
garantir la situació de la gent a 
qui governen, sinó mantenir-se 
en el poder a costa de fer creure 
a la gent la seva cara neta i res¬ 
ponsable. 


les diferents entitats a sota anunciades no tenen perquè compartir les ideologies dels diferents articles de la publicació 

Na Bastardes sota amenaça de 
desallotjament 



Imatge del centre social ocupat Na Bastardes de Manresa situat al 
carrer Bastardes 


Manresa _ 

Na bastardes 

I maig del 2004 es cel¬ 
ebra als jutjats de 
Manresa el judici contra 

II persones acusades 
de no pagar el lloguer 

de l'immoble del carrer Na 
Bastardes n° 13 de Manresa, 
(una forma particular 
d'assenyalar l'okupació.... 
cosa de magistrats): Els 
actors es col·loquen les 
togues (disfresses que els 
atorga el poder de decidir la 
direcció que prendrà el nostre 
destí), el públic una mica 
nerviós s'ho mira tot amb 
incredulitat, s'escapen les 
primeres rialles... Comença la 
funció!! La trama es comença 
a desenvolupar com la majo¬ 
ria d'aquestes farses, els 
advocats presenten indicis 
que permetin anular el judici, 
però Sa Senyoria té ganes 
d'enllestir ràpid i entre 
badalls els diu que al gra, que 
això no ho para ningú sinó Ell 
mateix. Agafa la batuta de la 
situació. Ens comunica que la 
propietat ens ofereix un 
pacte: 6 mesos de temps per 
poder quedar-nos a Na 
Bastardes i després l'hauríem 
d'abandonar amb 

tranquil·litat (sense més con¬ 
seqüències), que si volem ens 
deixa sortir de la sala per 
reflexionar. No cal. No tenim 
res a pactar, ni amb la propi¬ 
etat que va comprar la casa, 
ja okupada, moguda per 
l'afany de treure'n bons 
guanys amb operacions 
especulatives, ni amb el 
jutge, que executa lleis a 
favor de la propietat privada 
en contra de l'ús que se'n 
pugui fer sigui habitatge o 
centre social, (per nomenar 
una de les mil injustícies que 
dicten quotidianament). 
L'espectacle continua, amb 
badalls i mofes incloses, hi ha 
tots els ingredients, fins i tot 
sorpreses d'última hora: l'ad¬ 


vocada de l'acusació s'ha obl¬ 
idat de presentar les escrip¬ 
tures de la propietat, i el 
jutge decideix que no 
reconeix a la immobiliària 
Comerium com a legítims 
propietaris. La funció no hau¬ 
ria pogut tenir un final més 
apoteòsic, les mofes esdeve¬ 
nen riallades, el descontrol 
domina la sala. 

Però l'alegria no ens ha durat 
molt temps. La propietat ha 
presentat un recurs a 
l'Audiència Provincial de 
Barcelona, i sense badalls, ni 
mofes ni dubtes, aquesta ha 
dictat sentència a favor de 
Comerium (immobiliària 


Reconeixen com a legítims 
propietaris a les màfies que 
pretenen fer negoci amb els 
habitatges mentre la gent es 
veu hipotecada per pagar 
una casa on viure, quan mil¬ 
ers de joves no poden ni 
somiar accedir a un pis de 
lloguer, al mateix moment 
que hi ha milers de cases 
abandonades. Aquesta 
situació és un dels motius 
que ens va dur a grup de 
joves de Manresa el passat 
18 de maig de 2002 a okupar 
un espai 


especuladora), contradient al 
jutge de Manresa però d'a¬ 
cord amb l'agermanament 
inseparable entre propietat 
privada i el poder legislatiu. 
Una vegada més la justícia 
demostra de quin material 
està feta (no ens ha sorprès). 
Reconeixen com a legítims 
propietaris a les màfies que 
pretenen fer negoci amb els 
habitatges mentre la gent es 
veu hipotecada per pagar una 
casa on viure, quan milers de 
joves no poden ni somiar 
accedir a un pis de lloguer, al 
mateix moment que hi ha mil¬ 
ers de cases abandonades. 
Aquesta situació és un dels 
motius que ens va dur a grup 


de joves de Manresa el passat 
1 8 de maig de 2002 a okupar 
un espai: a vegades l'hem util¬ 
itzat com a Centre Social, d'al¬ 
tres com a lloc per viure. 
Portem tres anys d'activitats, 
debats, xerrades, jornades, 
tallers, sopars vegetarians, 
etc. Tres anys construint 
(amb els nostres alts i baixos) 
un espai per a la reflexió, el 
debat i la lluita, donant una 
alternativa al pensament únic 
i a les formes de convivència 
oficials, intentant trencar amb 
les dinàmiques autoritàries i 
jeràrquiques. 

Però l'Audiència Provincial ha 
decidit que prou. Que vol 
desallotjar Na Bastardes. Que 
és més legítim permetre que 
una immobiliària de Barcelona 
pugui enriquir-se amb opera¬ 
cions especulatives i no pas 
que un grup de persones 
creïn un espai antagonista. 
Aquesta decisió és irrevoca¬ 
ble, ja no es pot presentar cap 
recurs (potser tampoc el 
sol·licitaríem, no em de dem¬ 
anar permís a ningú, per molt 
jutge que sigui, per ser lli¬ 
ures). 

Estem a l'espera que ens 
donin cita, ja us avisarem del 
dia i l'hora. De moment tenim 
intenció de continuar real¬ 
itzant activitats: debats, pas¬ 
sis de vídeo, festa d’ aniver¬ 
sari etc. No marxarem de Na 
Bastardes. No ens faran 
creure. Continuarem okupant, 
continuarem preokupant, 
continuarem resistint, contin¬ 
uarem insistint. 


les diferents entitats a sota anunciades no tenen oerauè comoartir les ideoloaies dels diferents articles de la oublicació 

la columna clitoriana okupa! 



Manresa 

La columna clitoriana 

V eient com les urpes de 
l'especulació immobilià¬ 
ria s'han clavat en tots 
els pobles i ciutats amb 
gran força, destruint els nos¬ 
tres barris, expropiant les nos¬ 
tres cases i arrasant els nostres 
parcs, convertint-ho tot en 
deserts sense vida que seran 
futurs blocs de pisos- ratoneres 
i grans superfícies comercials. 
Aniquilant així els espais de 
reflexió i debat del pensament 
antiautoritari. 

La columna clitoriana hem oku- 
pat! El C.S.O. La Tremenda és el 
resultat d'un procés de reflexió 
inacabat, d'una història que es 
començà a escriure ara fa poc 
més d'un parell d'anys, 
moment en que un grup de 
dones diverses de Manresa vam 
començar a trobar-nos, ja que 
compartíem la necessitat de 
crear un espai d'ajuda mútua, 
una xarxa entre dones per tal 
d'intercanviar investigar i 
actuar contra la lògica del sis¬ 
tema que ens ofega. D'aquesta 
manera s'anà formant un 
col·lectiu anomenat Columna 
Clitoriana. 

Des de la trajectòria d'aquests 
escassos dos anys ens ha sorgit 
la necessitat de disposar d'un 
espai propi on poder-nos auto- 
gestionar i experimentar des 
d'altres perspectives. Per 
aquest motiu i antagònicament 
a l'ordre patriarcal, mercantil i 
moral del sistema estem oku- 
pant un espai. Un espai on la 
seva finalitat última no és el 


seu habitatge. En aquest cas el 
C.S.O. La Tremenda és un espai 
alliberat on poder-nos qüestio¬ 
nar els fonaments polítics, 
econòmics i culturals que ens 
precaritzen la vida. 

D'aquesta manera, l'okupació 
va tenir lloc a la matinada del 
21 al 22 de març d'aquest 
mateix any. La titularitat de la 
propietat recau sobre FECSA, 
empresa que des de temps 
enllà l'estava deixant malmetre. 
Remetent-nos en la història de 


l'empresa FECSA trobem que va 
ser propietat pública durant un 
curt període de temps, des de 
l'expropiació posterior al 1 8 de 
juliol (aixecament militar del 
19S6) fins que el govern de 
Negrín la va tornar als seus 
propietaris. Posteriorment 
Franco la va entregar als March 
com a forma de pagament a 
canvi dels diners que aquests 
havien lliurat al servei de la 
causa nazional. Els aleshores 
amos de l'empresa emparats en 


l'autarquia van utilitzar mà d'o¬ 
bra esclava de presoners polí¬ 
tics republicans per ampliar i 
fer rentable l'empresa. 

A més, actualment FECSA- 
ENDESA emet anuncis per TV 
promocionant "l'energia verda" 
i intentant vendren's que són 
ecologistes mentre a 
Sudamèrica estan fent fora i 
assassinant a pobles indígenes, 
com el Mapuche. 

Aquests són alguns dels molts 
capítols protagonitzats per 


FECSA on un altre cop el poder 
del lliure mercat passa per 
damunt de la llibertat i la vida 
de les persones. 

D'aquesta manera ens posicio- 
nem en contra d'una empresa 
multinacional contra l'especula¬ 
ció urbanística (que aquesta 
també fomenta) i d'aquesta 
manera alliberem un espai com 
a mitjà d'expressió del col·lec¬ 
tiu de dones Columna 
Clitoriana. 

Per això el C.S.O. La Tremenda 
és un espai okupat i gestionat 
per dones no per quedar-nos 
atrapades per la diferència, 
sinó per experimentar a través 
de nosaltres mateixes, per 
crear un espai sociopolític on 
treballar per aniquilar els pilars 
de la raó que tot ho mou: el 
patriarcat. Okupem desafiant la 
propietat privada, la legalitat i 
la legitimitat del poder esta¬ 
blert. 

Actualment ens trobem habi¬ 
tuant l'espai, ja que a causa de 
l'abandonament han estat i són 
moltes les reformes que hem 
de fer per poder-hi dur a terme 
idees que tenim en ment 
(debats, xerrades, vídeos, 
tallers, un espai de contrainfor- 
mació, un arxiu...) 

Ens trobem a la cantonada 
entre el c/ St. Salvador i el c/ 
Hospital al n° 24-26, al barri 
Vic-Remei de Manresa. 

Us convidem a passar-hiü 
Perquè mirem que el present 
que construïm s'assembli al 
futur que volem!! 

OKUPA I ROSTEIX!!!!! 
«jjjMUJER, NI SUBMISA NI 
DEVOTA, LIBRE, LINDA I 
LOCAÜ!» 



Can escaiola viu 


Navarcles-Talamanca _ 

Losjeüüonte 

C a n'escaiola era una 
masia que havia estat 
dedicada a la vinya 
durant molts anys. Fa 
més de 25 anys que va quedar 
abandonada i ara farà un any 
que un grup de persones vàrem 
començar un projecte per recu¬ 
perar i restaurar la casa. La nos¬ 
tra idea era impedir el seu esfon¬ 
drament conservant així un 
patrimoni comarcal i poder-hi 
viure buscant una alternativa als 
preus desorbitats, al consumis- 
me i a la falta de llibertats de la 
nostra societat. 

Per culpa de l'abandonament de 
la casa ens la vàrem trobar total¬ 
ment malmesa pel temps, sense 


portes ni finestres, mig sostre 
ensorrat i l'altre mig amb serio¬ 
sos problemes de goteres que 
feien perillar les bigues que 
encara aguantaven la masia; els 
corrals els vàrem anar desco¬ 
brint mentre netejàvem tots els 
voltants de la masia de males 
herbes i esbarzers que mesura¬ 
ven més d'l metre i mig d'alçada 
i que feien impossible veure més 
enllà de la porta d'entrada. 

Vàrem començar apuntalant les 
bigues i canviant una a una totes 
les teules trencades per aturar la 
deterioració de la casa; vàrem 
treure tota la runa de la teulada 
que havia caigut més una planta 
que ja havia cedit; vàrem poder 
recuperar un corral en el que hi 
faltava mig sostre per tenir-hi un 
parell de cabres i algunes galli¬ 
nes. 


Passa't l'estiu vàrem començar a 
preparar la casa per l'hivern 
posant portes, finestres, escales, 
fent envans i tapant els forats 
que la gent havia fet a les parets 
tot saquejant el que tingués el 
més mínim valor per buscar fer 
fortuna... sense adonar-se'n que 
la fortuna no estava amagada 
enlloc sinó que era tota la masia. 

Fa uns 2 mesos el jutge va dero¬ 
gar per falta de proves una 
denuncia per usurpació de bens 
immobles. Malgrat els impedi¬ 
ments legals i de no disposar ni 
d'aigua ni de llum nosaltres 
seguim endavant en aquest pro¬ 
jecte. 

Per tal de poder autogestionar- 
nos i anar restaurant la masia 
estem arreglant un galliner, 
ampliant l'hort i actualment ja 


tenim 5 cabres per fer 
formatge. 

Sabem que no és 
fàcil però molt 
més difícil és 
viure sota la pres¬ 
sió d'una hipoteca 
que cada cop pesa 
més a causa de la 
especulació ferotge a la 
que tots contribuïm com¬ 
prant des del 
pis més 

petit i 
patètic 
fins a la 
mansió amb 
camp de golf. La 
diferència és que mentre 
uns s'ofeguen per pagar la 
hipoteca els altres la cobren. 

actualitat 



Quien la sigue no siempre la consigue 


Maria Pujol i Devant). Venien a 
portar un missatge, ens van 
estar menjant l'orella durant una 
hora, dient-nos que ells s'estima¬ 
ven la casa, que eren una família 
humil i que ens n'anéssim, 
sobretot que ells estaven amb 
nosaltres i que si ells fossin 
especuladors ens donarien una 
casa, bla, bla, bla... (Uffü Estaven 
millor calladets). 


Aquest crit significava que un 
petit desplegament de 8 furgo¬ 
netes dels Mossos, sis cotxes 
patrulla, cotxes de secretes i 
dues ambulàncies, havien arri¬ 
bat a la casa, i sense previ avís, 
van rebentar la porta de baix i la 
del pis de dalt (en 3 minuts). En 
un moment al pis de dalt ja no 
s'hi cabia, el "jefazo" va ordenar 
que no pujéssin més antidistur- 
bis i en va fer baixar uns quants. 


Fora la casa ens esperava la gen¬ 
teta (gràcies macos, aquest cop 
us hem fet matinar!!). 

Al llarg de la setmana següent 
ens vam anar assabentant del 
què havia passat durant aquella 
setmana als jutjats. El mateix dia 
de l'okupació, cap al migdia, 
l'Anna Maria Pujol Devant va 
anar a posar una denúncia als 



Manresa 

Algunes 

A l'anterior Pèsol, us vam 
explicar com ens va anar 
l'okupació de la 
Coktelera, una casa de 
Manresa que volíem uti¬ 
litzar com a vivenda. No portà¬ 
vem ni un dia quan un desplega¬ 
ment dels Mossos ens va desa¬ 
llotjar il ■ legalment sent detingu¬ 
des les 6 persones que es troba¬ 
ven a dins. Els acusen d'usurpa¬ 
ció, però el més greu és que a un 
dels detinguts l'acusen d'atemp¬ 
tat a l'autoritat, ja que s'han 
inventat que va trencar el dit a 
un dels mossos i han presentat 
informes mèdics (la petició fiscal 
per atemptat pot ser de 2-4 
anys). 

Ja que ens havíem quedat sense 
casa i amb la ràbia a dins, vam 
començar a buscar una llar. 
Després de bastantes assemble¬ 
es i visites a diferents cases, vam 
decidir que el millor era tornar- 
hi, reokupar la Coktelera. Els 
motius que ens van empènyer a 
prendre aquesta decisió van ser 
per una banda perquè la casa 
s'ho mereixia i per altra per 
donar resposta a l'actuació dels 
mossos i de la propietària. 
Sabíem que era una aposta arris¬ 
cada ja que pensàvem que els 
mossos s'ho podien prendre 
com un atac directe a la seva 
autoritat, per això vam decidir 
canviar d'estratègia. La casa es 
va ocupar la nit de l'l al 2 d'abril 
i el dissabte 2 d'abril al matí es 
va convocar penya. Durant 
aquest 

primer dia es va assegurar la 
casa. 

La trobada amb els Mossos va 
ser més tranquila del què 
havíem previst, al migdia es va 
presentar un cotxe patrulla, que 
va identificar a dues persones, i 
amb ells van venir la propietària 
i el seu "querido". 

A la tarda vam tenir una visiteta, 
aquest cop es van presentar el 
"queridu" i el servil fill de la pro¬ 
pietària (la nostra estimada Anna 


Durant la setmana que vam viure 
a la Coktelera no vam estar 
soles, quasi sempre hi havia visi¬ 
tes, que van ajudar a que les per¬ 
manències fossin més distretes. 
Durant el dijous 7, vam veure 
més moviments de secretes dels 
habituals, vam treure part del 
material que teníem a dins i vam 
decidir convocar a la genteta 
davant de la casa. La concentra¬ 
ció va durar fins a les 11 h de la 
nit. 

A les 6 del matí del divendres 8 
d'abril als ocupants de la casa 
que estaven dormint ens va des¬ 
pertar el crit dels dos que esta¬ 
ven de guàrdia: Ja són aquí!! 


Es van quedar una vintena de 
mossos, amb càmeres i fins i tot 
algun secreta amb passamun¬ 
tanyes. Després de tanta 
pel·lícula, d'haver-nos agenollat 
amb les 

mans al cap, allí mateix ens van 
llegir l'ordre de desallotjament 
(aquest cop la duien de veritat!!) 
i l'ordre d'allunyament de l'im¬ 
moble, de la propietària, del seu 
domicili i lloc de treball (prohibi¬ 
ció d'acostar-se a menys de 200 
metres, tot i que viu i treballa en 
llocs cèntrics de Manresa, amb 
l'amenaça de presó preventiva 
en cas d'incompliment). Un cop 
identificats vam anar firmant 
conforme rebiem les ordres judi¬ 
cials, i ens van deixar anar. 


mossos i al veure la negativa 
dels mossos de tornar a desa¬ 
llotjar il·legalment, va posar 
denúncia al jutjat de guàrdia. Al 
jutjat li van dir que per aconse¬ 
guir un desallotjament s'havia de 
seguir un procés judicial. Això 
del judici li semblava massa lent, 
va ser llavors quan amb el seu 
advocat van idear un pla 
malèfic. El pla consistia en auto- 
lesionar-se o deixar que la 
piquessin, o per ser menys 
recargolats aprofitar un cop que 
ja tenia, per dir que els okupes 
l'havien agredit. El mateix dis¬ 
sabte al vespre es va presentar 
als jutjats amb un parte mèdic i 
amb còpies de cartells i articles 
on sortia el seu nom i s'explica¬ 


va els fets del primer desallotja¬ 
ment. Amb tot això va al·legar 
que patia assetjament i que se 
sentia amenaçada i va aconse¬ 
guir engatussar al jutge, que al 
cap de 5 dies va dictar l'ordre de 
desallotjament i d'allunyament. 

La propietària va mentir, ja que 
va dir que havia tornat a la tarda, 
cosa que no va fer, i tot i que 
afirma que estava molt espanta¬ 
da, diu que va tornar SOLA a 
recollir coses de l'hort (un hort 
que ni tan sols és seu, que el 
porta un home gran). Després 
afirma que els okupes li van 
donar un cop a la cara i després 
la van fer caure, de manera que 
li va sortir un blau a la cuixa. 

Evidentment afirma que estava 
tant nerviosa que no recorda qui 
la va agredir (no fos cas que la 
cagués). I aquesta no és la única 
mentida que surt a la carpeta del 
procés, està plena de mentides 
de la propietària i dels mossos, 
fins al punt que en l'atestat poli- 
cial hi figura una persona denun¬ 
ciada, que diuen que va ser iden¬ 
tificada allí, però que en realitat 
ningú de nosaltres coneix. 

I què en queda de tot això... 

De moment l'acusat d'atemptat 
ja està citat a declarar, i s'han 
obert diligències per investigar 
el tema de l'agressió a la pro¬ 
pietària. 

La casa continua tapiada per tots 
cantons, i ni els mateixos que 
diuen que se l'estimen hi poden 
entrar, i de nits la vigila un guàr¬ 
dia de seguretat, no fos cas que 
algú li donés vida... 

I nosaltres que sempre ens 
havien dit que quien la sigue la 
consigue, ens hem quedat altre 
cop sense projecte i amb uns 
quants marrons a les butxa¬ 
ques... 

Però com hem dit altres vega¬ 
des, hem perdut una batalla, 
però no la guerra!! 


les diferents entitats a sota anunciades no tenen perquè compartir les ideologies dels diferents articles de la publicació 

Tomb anbrepressiu: 
dos mesos tombam 
la repressió 

EI tomb _flU .. ment · net/tomb · 

Manresa ta ei Tomb va donar 

el tret de sortida 



el 1 6 de febrer a 
Manresa, en un 
acte al Centre 
Cultural El Casino 
on es va oferir 
una petita mostra 
del que seria la 
campanya, amb 
intervencions de 
Ramon Piqué 
(represaliat del 
92 en l'anomena¬ 
da Operació 
Garzon i un dels 15 demandants al judici 
contra l'Estat Espanyol per tortures), Jaume 
Asens (col·lectiu d'advocats Layret), que ens 
va oferir un ric discurs sobre l'augment de 
polítiques securitàries i del paper de la 
Constitució Europea en el context de la "gue¬ 
rra global", i una membre de l'Assemblea 
Contra les Presons de Manresa, que ens va 
exposar el projecte de construcció d'una 
nova presó al Bages des d'una òptica anti- 
carcerària. Des d'aquest dia fins el 1 6 d'abril, 
els actes de caire antirepressiu s'han succeït 
a Barcelona, Lleida, Girona, Sabadell, 
Terrassa, Vic, Cornellà, Hospitalet, València, 
Castelló, Vilafranca del Penedès, Ribes i 
Igualada, entre altres indrets, culminant la 
campanya amb una manifestació a Barcelona 
que va acabar amb la crema d'una falla de 
cinc metres que representava un mosso d'es¬ 
quadra, al bell mig de la Plaça Sant Jaume. 


D urant els 
darrers 
mesos de 
febrer, 
març i abril ha tin¬ 
gut lloc la campan¬ 
ya unitària cone¬ 
guda com a Tomb 
Antirepressiu. Una 
iniciativa pensada 
de forma horitzon¬ 
tal i descentralit¬ 
zada on han parti¬ 
cipat diferents col·lectius i lluites socials 
que han patit la repressió política durant els 
últims temps. Okupes, llibertaris i indepen¬ 
dentistes, entre altres col ■ lectius sensibles a 
la repressió, han confluït en un marc que 
pretenia denunciar els diferents casos que 
afecten els moviments populars, així com 
amplificar i estrènyer els llaços de solidaritat 
envers els que pateixen el pes de la repres¬ 
sió i els que lluiten i treballen per fer-li front. 

D'aquesta manera, el Tomb '05 ha passat per 
multitud de pobles i barris fent-se visible a 
través de nombrosos actes en forma de 
xerrades, taules rodones, tallers, sopars, 
passis de pel·lícules i pintades de murals, 
entre altres, i on s'han tractat temàtiques 
com la tortura i l'aïllament, la repressió polí¬ 
tica, el control social, la impunitat policial o 
l'augment de les polítiques securitàries o la 
situació de les presons, per posar alguns 
exemples. Els diferents actes del Tomb han 
servit, a més, per posar de relleu i aprofun¬ 
dir en casos concrets (i en seva indisociable 
tasca antirepressiva) com ara el dels Tres de 
Gràcia, els detinguts de l'Hospitalet, la situa¬ 
ció dels anarquistes empresonats el 2003, 
l'Operació Estany i la criminalització de la 
immigració a terres gironines, el cas del 
Franki, la construcció d'una nova presó al 
Bages, els fitxers il·legals de la Policia 
Nacional barcelonina, la repressió a la lluita 
contra el pla Caufec a Esplugues i un llarg 
etcètera. Tots aquests casos i més han que¬ 
dat recollits en una publicació disponible en 
forma de revista a la qual també es pot acce¬ 
dir des de la pàgina web http://www.movi- 


En definitiva, han estat dos mesos d'iniciati¬ 
ves antirepressives fruit de la voluntat de 
coordinació de molta gent en una temàtica 
on la creació de xarxa i l'establiment de com¬ 
plicitats són indispensables per a donar res¬ 
postes al salt quantitatiu i qualitatiu que, en 
termes de repressió, estem patint els 
col·lectius i individualitats que qüestionem 
l'estat de les coses i lluitem per canviar-lo. 
S'ha d'avançar encara molt més i ser autocrí- 
tics amb les moltes coses que poden millorar 
en una iniciativa com aquesta, però amb la 
voluntat i treball de tots i totes els que patim 
la repressió i lluitem per combatre-la, de ben 
segur que sorgiran més i millors Tombs. 



Ha mort un company de la Pobla de Lillet 

Pep i tu (Berga) 

El passat 1 8 de març moria Salvador 
Catllà Cortina, amb 89 anys. 

Salvador Catllà va ser un obrer cons¬ 
cient de la Pobla de Lillet, un dels 
molts que van formar part de l'im¬ 
portant moviment llibertari que hi va 
haver el passat segle vint a la Pobla 
de Lillet, on hi havia una forta 
implantació de la Confederació Nacional del Treball (CNT), de les 
Joventuts Llibertaries (JJLL), de la Federació Anarquista Ibèrica (FAI) i 
de Mujeres Libres (ML). 

En Salvador era de la CNT i en arribar la guerra civil i la revolució 
social de 1936 va anar voluntari al front. La majoria de poblatans i 
poblatanes, com la resta de berguedans, van anar voluntaris a la 
columna anarquista Terra i Llibertat. Tanmateix, alguns com el 
mateix Salvador van anar al front d'Aragó amb la Columna Durruti. 
En acabar la guerra va patir la duríssima i sempre injusta i cruel 
repressió franquista, com tants d'altres. Ha mort un altre home lliu¬ 
re. Que la terra et sigui lleu company! Salut i anarquia! 



HA MORT ANTONIO TÉLLEZ 

Pep i tu (Berga) 

Ha mort el nostre company i amic 
Antonio Téllez. Aquest anarquista 
català ha estat sens cap mena de 
dubte un dels millors historiadors 
de la resistència llibertària de la que 
va formar part. Que la terra et sigui 
lleu. No t'oblidarem mai company! 

EXPLOTACIÓ DE LES PERSONS PRESES 

Algú (Algun lloc) 

Fa unes setmanes, va aparèixer al diari Regió7 que l'Associació 
d'Empresaris de Solsona s'adheria a la Patronal Vallesana CECOT, 
cosa que segons diuen possibilitarà als seus 11 0 associats accedir a 
serveis que ofereix aquesta patronal en àmbits com ara l'assessora¬ 
ment i la formació. El què no sabem és si això permetrà també a 
aquests nous associats explotar a les persones preses mitjançant el 
conveni que té CECOT amb el Centre d'Iniciatives per a la Reinserció. 
Un conveni que segons va dir el Conseller de Justícia Josep M. Vallès 
ha de facilitar la reinserció de les persones preses, però que a la 
pràctica serveix per enriquir a unes empreses que a més a més d'ex¬ 
plotadores, es faran passar per solidàries. 

NEGRES TEMPESTES 

Amb aquest nom neix a Sants un grup que pensa que és erroni l’es¬ 
tereotip que fa que una part important de les persones organitzades 
tendeixin a pensar que una bona "indepe" vol la consecució d'un 
estat, amb el que això implica d'autoritarisme, i que tota bona "anar- 
ka" menysprea la cultura i la llengua des d'un fals internacionalisme. 
Els pots trobar cada diumenge al CSA Can Vies, C/Jocs Florals, núm. 
42. Sants. El seu correu electrònic: negrestempestes@gmail.com 
Salut companys! I endavant amb el projecte! 



les diferents entitats a sota anunciades no tenen perquè compartir les ideologies dels diferents articles de la publicació 

Calaf en perill d’industrialitzaci6 
massival 


Col·lectiu les Granges 

TB 

D iversos pobles de 
Catalunya estan patint 
un forçat creixement 
industrial amb la filosofia de: 
desenvolupament és igual a 
creixement econòmic i indus¬ 
trial. 

Calaf és una vila de la comar¬ 
ca de l'Anoia que vol passar a 
ser una capital de comarca 
(Alta Segarra) i un punt 
estratègic dins el sector ter¬ 
ciari. Aquí és on entren en 
acció un grup reduït de joves 
que volem i tenim ganes d'in¬ 
tentar tirar per terra tota 
aquesta estafa immobiliària i 
defensar el nostre poble tal 
com sempre ha estat. 

El passat 10 de desembre es 


va convocar a tot el poble 
interessat, en una reunió on 
el nostre ajuntament conver¬ 
gent ens va informar que por¬ 
tarien a terme un projecte de 
transformació del poble des¬ 
proporcionat, on la nostra veu 
no havia estat tinguda en 
compte. 

El nou pla urbanístic que ens 
volen implantar consta de: 

La construcció de tres 
polígons industrials amb una 
embargadura de 900 hectàre¬ 
es. Actualment la vila de Calaf 
ocupa 939ha. És a dir, igua¬ 
larà el poble amb número 
d'hectàrees... D'aquestes 900, 
una única empresa anomena¬ 
da Campa ja en té comprades 
més de 400 per construir un 
macro aparcament de cotxes 
de la casa Seat. 


Dues rondes d'entra¬ 
da i sortida fora del poble 
quan només som 3.200 habi¬ 
tants. 

L'edificació massiva 
dins el centre urbà de pisos 
de lloguer sense dret a com¬ 
pra. 

Tot això i un seguit 
d'altres punts referents a la 
industrialització tanquen la 
presentació del nou pla 
urbanístic al poble ignorant 
els factors mediambientals, 
sanitaris i socials...que com¬ 
portarà, donant un trist mes 
de temps als habitants per 
presentar al ■ legacions. 

A la porta d'aquesta reunió, 
espontàniament va sorgir un 
grup de joves anomenats 
“Veïns i veïnes preocupats pel 
futur de Calaf”. Després de 


dues setmanes intenses d'as¬ 
semblees i posada en comú 
de les diferents idees, es va 
redactar un fulletó molt treba¬ 
llat explicant la situació del 
nostre poble, deixant la porta 
oberta a la reflexió. També es 
facilità una plantilla d'al ■ lega¬ 
ció on el veí indignat només 
havia de signar i portar-la a 
l'ajuntament. A part d'aquest 
fulletó s'ha portat a terme una 
campanya d'informació i sen¬ 
sibilització mitjançant les fes¬ 
tes nadalenques. 

Ara tan sols estem a l'espera 
de la resposta de les al·lega¬ 
cions rebudes per l'ajunta¬ 
ment, i la nova presentació 
del pla cobrint les peticions 
de tots els veïns de Calaf. No 
som els únics que estem 
patint aquest grans creixe¬ 
ments industrials, diverses 
poblacions també han estat 


víctimes d'aquesta especula¬ 
ció. Convidem a tothom que 
estigui patint aquesta situació 
en el seu poble, a formar una 
plataforma en contra de la 
industrialització massiva, per 
mantenir vives les zones 
rurals i defensar el dret de 
tota persona amb diferents 
opinions envers el poble. 
Nosaltres ja hem alçat la veu i 
no callarem. Units intenta¬ 
rem, si més no, reordenar el 
pla urbanístic per una millor 
convivència en un futur. 

Salut i ànims a tots els qui 
lluiten per quelcom!!! 


Inrique Marco 


JuanPedro 


Sajjent 

L e conocí en el entierro de 
Agustín Rueda, era el secreta- 
rio de la CNT de Catalunya y 
fue la persona que lanzó el parla¬ 
mento en el cementerio de Sallent, 
tornado por los antidisturbios, en un 
clima de odio y rabia contenida por 
el asesinato de Agustín. 

Le he visto en otras luchas en el 
mundo laboral o en el de la ensenan- 
za, dentro de la FAPAC. Su vida ha 
sido de compromiso y entrega para 
con los débiles y los oprimidos. 

Actualmente había sido reelegido 
para el tercer mandato al frente de 
Amical Mathausen y casualmente en 
los actos de conmemoración del 60 
aniversario de la liberación de los 
campos de exterminio nazis - ni tres 
meses antes ni tres meses después - 
se descubre que él no estuvo en esos 
campos, y toda la prensa y todos los 
medios de comunicación - que ante- 
riormente la gran mayoría de ellos 
habían tenido un nulo interès por 
Amical Mathausen y por Enrique 
Marco - se ceban como perros de 
presa sobre él. Esperemos que algún 
día sepamos los motivos e intereses 
que hay detràs de ello. 

Enrique no estuvo en ningún campo 
de concentración pero sí que fue tor- 


turado por la Gestapo y tuvo un pro- 
ceso con petición de pena de muerte, 
pasando por un penal en la Alemania 
nazi y por campos de trabajo. No 
estuvo en los campos de exterminio 
pero anduvo cerca. Por consiguiente, 
algún conocimiento del tema tenia. 

Si era necesario o no mentir para dar 
màs verosimilitud y credibilidad en 
las conferencias y charlas que día 
tras día daba, sobretodo en institu- 
tos, intentando concienciar a la 
juventud, hay que tener en cuenta 
que cuando él acepta la responsabili- 
dad de Amical no queda ningún 
superviviente en condiciones físicas 
para este trabajo. Por tanto, como él 
dice, intenta ser la voz de los sin voz 
y, en definitiva, luchar por el Nunca 
Màs, lema y consigna que se impu- 
sieron los que salvaron el pellejo en 
los campos de exterminio nazis. 
Contar a todo el mundo lo que allí 
sucedió para que nunca màs la huma- 
nidad tenga que pasar por lo mismo. 
iEra necesario mentir?, según el sí, 
cada cual que haga su valoración. 

Pero que no pretendan descalificar 
toda una trayectoria de vida, que es 
ejemplar, con sus 84 anos a su espal- 
da y muchos palos en ella. Ya quisié- 
ramos los que somos màs jóvenes 
tener la actividad, la energia y la 
cabeza tan lúcida. 

Desde aquí solo puedo decirle: 
jànimo, Enrique!, jy la cabeza bien 


alta!. Ya quisieran los que intentan 
humillarte tener un poco de tu dig- 
nidad. 

Y es que estos medios de comu¬ 
nicación que se han cebado con- 
tigo, jojalà pusieran el mismo 
empeno en denunciar a los que 
en nuestros días siguen mon- 
tando guerras y nuevos 
campos de extermi¬ 
nio en nombre 
de la "liber- 
tad"!. 

El procés de construcció de la futura 
presó de la comarca del Bages 


Assamblea contra les presons 
Mrnesa 

Ü n bon exemple del rendi¬ 
ment econòmic que es pot 
treure del sistema punitiu 
el trobem amb totes aque¬ 
lles empreses que directa o indirec¬ 
tament participen del procés de 
venta (de terrenys), disseny i cons¬ 
trucció de noves presons. Sense 
anar més lluny, a la comarca del 
Bages, la construcció de la futura 
presó dels Lledoners està suposant 
i suposarà uns beneficis importants 
per vàries empreses que no dubten 
en treure profit de la difícil situació 
que estan passant tantes persones 
preses. 

El procés de compra dels terrenys 
de "Les Torres del Bages" 

La notícia de la possible construcció 
d'una nova presó a la comarca del 
Bages apareix a la llum pública mit¬ 
jançant el diari Regió 7 el dia 1 5 de 
Gener de 2004. El lloc on s'havia de 
construir: uns terrenys protegits 
d'interès natural d'unes 40 ha. que 
el govern de la Generalitat havia 
adquirit sota mandat convergent: 
els terrenys anomenats de "Les 
Torres del Bages". 

Mesos abans, concretament des del 
febrer del 2002 al març del 2003, 
l'empresa Activitats i Territoris SA 
havia anat adquirint diferents fin¬ 
ques al Pla de Bages. Aquesta 
empresa, propietat de Ricard Torras 
(aleshores president de PTB i vice- 
president de Caixa de Manresa) 
havia pagat per aquests terrenys un 
preu molt superior al normal: 
72.000 euros/ha, uns 1 2 milions de 
ptes/ha. Cal apuntar que el preu del 
sòl rústic a la nostra comarca costa¬ 
va aleshores entre 1 8.000 i 30.000 
euros la ha. (de 3 a 5 milions de 
ptes). Segons la versió de l'empre¬ 
sa, compraven aquests terrenys per 
tal de poder construir indústries. El 
mes de juliol de 2003 però, justa¬ 
ment quatre mesos després de què 
Activitats i Territoris acabés d'ad¬ 
quirir aquests terrenys, les conselle¬ 
ries de Justícia i Política Territorial i 
Obres públiques, amb Núria de 
Gispert i Felip Puig al cap davant, 
compren aquests terrenys mit¬ 
jançant Incasol (Institut Català del 
Sòl) per tal de construir una nova 
presó. El preu total que paguen és 
de 5,2 milions d'euros (uns 875 
milions de pessetes) a costa de 
120.000 euros/ha (uns 20 milions 
de ptes/ha.). És a dir, que amb un 
any i 5 mesos aproximadament el 
preu es revaloritza un 60 %. 

La possibilitat de construir la presó 
al Pla de Bages va crear molt rebom¬ 
bori entre la ciutadania: alguns es 
queixaven per què la volien cons¬ 
truir al costat de casa seva; altres 


per què no s'havia demanat la opi¬ 
nió a la gent de la zona sobre el lloc 
indicat on s'havia de construir; uns 
tercers per què a la zona del Pla de 
Bages queden pocs llocs d'interès 
natural i un d'aquests és el terreny 
de Les Torres del Bages. Tota 
aquesta gent s'aglutina i forma en 
un primer moment la "Plataforma el 
Bages diu No a la Presó". Diferents 
forces polítiques de la comarca 
també es posicionen en contra de la 
ubicació de la presó (és el cas de 
l'alcaldessa de Santpedor i de CiU, 
ERC, PSC i ICV a Sant Joan de 
Vilatorrada per exemple). Cal res¬ 


saltar el caire discriminatori vers les 
persones preses que van mostrar 
durant aquest període alguns sec¬ 
tors de la població. Sobretot les 
paraules del President de 
l'Associació de Veïns de Pineda de 
Bages (una de les urbanitzacions 
amb més diners de la comarca), 
Emili Alvàrez, que esgrimia argu¬ 
ments tan "interessants" com que 
no trobaria malament que es cons¬ 
truís qualsevol altre tipus d'infras¬ 
tructura als terrenys de les Torres, 
però que no acceptaria de cap 
manera una presó, per què els veïns 
de Pineda viuen en una urbanitza¬ 
ció molt llaminera per el tipus de 
gent que hi hauria (declaracions 
fetes al Regió7 el 1 7 de Gener de 
2004). 

L'operació del govern tri¬ 
partit 

Davant de l'oposició d'aquesta part 
de la ciutadania, el nou Govern 
Tripartit diu que estudiarà si els 
terrenys de les Torres són els ade¬ 
quats per a construir la presó. 
Durant aquests mesos fan tot un 
seguit de declaracions encamina¬ 
des a buscar la simpatia del ciuta¬ 
dans com ara que la presó que es 
vol construir serà de reduïdes 
dimensions i que el municipi que la 
tingui rebrà diverses compensa¬ 


cions (com si d'un abocador es 
tractés o de alguna cosa per l'estil 
es tractés). Justifiquen la necessitat 
de noves presons amb excuses de 
caire humanista: que les ara exis¬ 
tents (com pot ser la Model) s'estan 
quedant obsoletes, malmeses i que 
és necessari construir-ne de noves 
per la qualitat de vida de les perso¬ 
nes preses. Més reprimits, més con¬ 
trolats, més mal tractats, més tortu¬ 
rats,.... però amb les parets impe¬ 
cables! 

El dia 30, apareix un altre cop al 
diari Regió 7 que la Generalitat ha 
comprat una nova finca, la dels 


Lledoners, d'unes 1 5 ha. Aquesta 
finca estava, abans que l'adquirís el 
nou govern, en mans de tres pro¬ 
pietaris: Jordi Mas (empresari de la 
construcció), el propietari de l'em¬ 
presa d'electrodomèstics Màrquez i 
una tercera persona que desconei¬ 
xem. Havien comprat aquests 
terrenys per construir-hi indústries i 
de fet portaven un temps presio- 
nant a l'alcalde de Sant Joan de 
Vilatorrada, Ezequiel Martínez, per 
aconseguir-ho. Finalment però, arri¬ 
ben a un acord que beneficia a les 
dues parts: uns aconsegueixen ven¬ 
dre's els territoris i treure'n un clar 
benefici i els altres troben un lloc on 
construir una nova presó, amb les 
compensacions que això comporta. 
El preu que paga la Generalitat per 
la finca, és el de 1,08 milions d'eu¬ 
ros (uns 180 milions de pessetes), 
uns 67.000 euros per ha. (una mica 
menys de 11 milions i mig per ha.), 
un preu que segueix sent molt 
superior al què se sol pagar per 
aquest tipus de terreny. 

Aquesta operació va comportar la 
indignació de la Plataforma el Bages 
diu No a la Presó (l'actual 
Plataforma Cívica Respectem el Pla 
de Bages), que veia com la 
Generalitat havia adquirit una finca 
situada a una distància d'uns 50 
metres de l'anterior (separades tan 
sols per una via de tren). Per tal de 


justificar la ubicació de la nova 
presó, es fan servir arguments com 
ara que els nous terrenys que han 
comprat no estan protegits ni són 
d'interès medioambiental. A la pràc¬ 
tica, uns i altres terrenys són idèn¬ 
tics. A més a més, actualment enca¬ 
ra estan considerats de sòl rústic, i 
per tan en principi no podrien ser 
urbanitzables. 

Amb tot, alguns alcaldes com el de 
Sant Joan, han passat d'oposar-se 
totalment a la construcció d'una 
presó a les Torres del Bages, a posi- 
cionar-se a favor de la construcció 
d'una presó just al costat. I és que 


els alcaldes socialistes com 
l'Ezequiel Martínez no es volen opo¬ 
sar a les directrius que dicta el seu 
partit; vol rebre les prometedores 
compensacions que atorgarà el 
govern de la Generalitat, que con¬ 
sistiran en: 

l'aportació de l'l % del cost 
total de l'obra al municipi; 

l'aportació de l'equivalent 
a l'impost de béns i immobles que 
hauria de percebre l'Ajuntament 
per la instal ■ lació en els terrenys de 
l'equipament (impost que no s'hau¬ 
ria de pagar per què un centre peni¬ 
tenciari és un equipament públic); 

la cessió dels terrenys de 
les Torres del Bages. 

Suposem també que això servirà a 
l'Ezequiel per anar pujant posi¬ 
cions. 

Per tal de poder construir la nova 
presó dels Lledoners, el govern de 
la Generalitat va aprovar el 25 de 
Febrer passat un Pla Especial. I és 
que el projecte ja havia superat la 
Comissió d'Urbanisme i només li 
faltava passar l'avaluació medioam¬ 
biental. A la pràctica ha estat una 
avaluació únicament cosmètica: 
permet que s'edifiqui en uns 
terrenys qualificats de sol rústic 
(amb tota la xarxa d'accessos viaris 
i de clavegueram que l'edifici supo¬ 
sarà) però aconsellen que les 


màquines no facin soroll en les èpo¬ 
ques que hi hagi ocells criant. 
Aprovat el Pla Especial ja es pot 
començar el procés: el 05-04-2005 
l'empresa pública GISA (Gestió 
d'Infrastructures SA) va adjudicar a 
l'empresa Fabré i Torras 
Arquitectes i Associats, la redacció 
del projecte bàsic i d'execució (plà¬ 
nols, i posterior direcció d'Obra) de 
la nova presó. 

Es pagarà per aquest servei l'as¬ 
tronòmica xifra de 2.788.734 euros 
(464 milions de ptes aproximada¬ 
ment) si aconsegueixen tenir-ho tot 
enllestit en sis mesos i mig. 

La Plataforma Cívica Respectem el 
Pla de Bages s'ha queixat de les for¬ 
mes que han tingut els governants 
durant tot el procés d'ubicació i de 
planificació de la nova presó, per 
considerar-lo poc participatiu i 
sense cap tipus de transparència; 
dels danys irreparables que pot 
comportar pel medi ambient aques¬ 
ta infrastructura; i de l'estratègia 
que han seguit els polítics, saltant- 
se tot tipus de lleis per tal de tenir 
enllestida la nova presó el més aviat 
possible. 

A nosaltres tampoc ens ha agradat 
aquest estratagema, però sorprèn a 
algú? Quan els polítics han dema¬ 
nat l'opinió als ciutadans respecte a 
la gestió del territori? Quan les per¬ 
sones podem decidir sobre els 
aspectes que afecten al nostre 
municipi i a les nostres vides? Quan 
s'ha paralitzat un projecte, encara 
que hi hagi impacte ambiental o bé 
oposició veïnal, si hi ha benefici 
econòmic pel mig? Quan pels polí¬ 
tics ha sigut un problema saltar-se 
les lleis per assolir un objectiu? 
Quan han prioritzat la dignitat de 
les persones enfront del negoci? 
Volem anar més enllà, no volem 
que construeixin la presó ni a les 
Torres del Bages, ni als Lledoners, 
ni a Odena ni enlloc. Critiquem la 
seva hipocresia que justifica la 
necessitat de construcció de noves 
presons per la massificació i les 
males condicions de vida, quan si 
simplement complissin les lleis que 
ells mateixos redacten haurien d'a¬ 
lliberar a la majoria de les persones 
preses. Ens oposem a aquest siste¬ 
ma que ens precaritza, ens esclavit¬ 
za, i empresona a qui lluita per can¬ 
viar-ho. 

Les persones i empreses que con¬ 
tribueixen en el procés de construc¬ 
ció de noves presons, són còmpli¬ 
ces dels assassinats, les tortures i 
els maltractaments que es produei¬ 
xen a les presons, i contribueixen a 
mantenir aquest estat que utilitza el 
sistema punitiu com a principal 
forma de fer front a la dissidència i 
a la pobresa. Passem a l'ofensiva! 




Dice un libro que leL 


FIorealAteo _ 

Alt Llobregat 

Q ue no se puede gobernar 
un país capitalista 
moderno sólo por la fuer- 
za, disponiendo tanques 
en todas las esquinas. Lo 
mismo ocurre para mantener el 
orden en las càrceles. 

Un estado moderno està obliga- 
do a mantener todas las liberta- 
des formales necesarias para la 
buena marcha de los negocios. 
Un país capitalista no puede 
prosperar abriendo fuego contra 
los pobres en cuanto se muevan, 
necesita su participación en la 
riqueza de la sociedad a través 
de su trabajo, hacerles hablar su 
mismo lenguaje. 

La sociedad pretende introducir 
el principio de actividad capita¬ 
lista entre los mismos pobres. Se 
propone simplemente asociarlos 
a la riqueza del dinero, del 
mismo modo que pretende con 
la democràcia asociarlos al deba- 


te sobre el poder. 

Se trata de encargarse de que los 
asalariados se vean atrapados 
por la fiebre capitalista o al 
menos que crean que ganan 
dinero. Es necesario que se iden¬ 
tifiquen con el interès general de 
esta sociedad y en haberlo con- 
seguido reside la victorià històri¬ 
ca de la burguesía. Para el pobre 
el dinero ha sido siempre una 
necesidad, para el burgués el 
dinero ha sido siempre una acti¬ 
vidad intentar trazar un a ralla 
de unión entre ambos es una 
quimera. El dinero no es algo 
infinito. 

Todo estado moderno ha de civi- 
lizar imperativamente a esos sal- 
vajes de los pobres incluyendo a 
aquellos que ha aislado de la 
sociedad en las càrceles en prin¬ 
cipio por medio de la fuerza 
bruta y después por el pseudo- 
diàlogo y la mentirà. Como decía 
un ex -preso a propósito de la 
administración penitenciaria 
"buscan siempre hacerte partici¬ 
par en tu castigo: este es el dià- 


logo, no hay otros posibles". 
Incluso hay gente especializada 
en la tarea: los trabajadores 
sociales. Aquello que llaman tra¬ 
bajo social tiene su origen en las 
pràcticas de la iglesia, nació 
históricamente del intercambio 
de las limosnas por las peniten- 
cias. Los trabajadores sociales 
son curas laicos que predican 
para el estado. Conservan de 
todos modos las bases del siste¬ 
ma de encierro y la violència que 
este implica (muere mucha 
gente en las càrceles). 

Ciertamente la democràcia bur- 
guesa proclama que cada uno es 
libre de ganar dinero. Reconoce 
a cada uno el derecho a montar 
sus negocios. Todo individuo 
puede ocupar así su sitio en el 
mundo. No existe màs que un 
mundo: el de los negocios. Y la 
sociedad burguesa moderna tal 
como la vemos en Europa, USA o 
Japón permite creer a muchos 
pobres que ganan dinero. El 
reino màs salvaje de la necesi¬ 


dad es transformado màgica- 
mente en su contrario, y por eso 
existen trabajadores motivados, 
consumidores satisfechos o 
reembolsados, electores respon¬ 
sables e incluso presos que 
pagan su deuda a la sociedad. 

Con la llegada de la llamada 
"izquierda" al poder las demo- 
cracias modernas permiten al 
capitalismo franquear oportuna- 
mente un mal paso y particular- 
mente someter a la mayoría de 
los trabajadores con la ayuda de 
los sindicatos domados. Se ha 
visto hasta què punto los socia- 
listas saben burlarse de la gente, 
ipero què se puede esperar de 
un estado si no palos y menti¬ 
ràs? 

Los proletarios no estàn unidos 
en nada, estàn absolutamente 
separados. La misèria general de 
la gente, ese aislamiento organi- 
zado es su vida cotidiana, se 
manifiesta a menudo a través de 
la indiferència y otras veces a 


través de la hostilidad. Sólo los 
lacayos del estado se acojonan 
con la realidad de la misteriosa, 
pues son ellos los responsables. 

La libertad de expresión se 
resume en que se imponen 
miles de mentiràs a la gente. Se 
puede decir y escribir lo que sea, 
incluso las teorías màs subversi- 
vas acaban amortizàndose entre 
la inèrcia que las rodea como 
curiosidad cultural que uno 
puede procurarse en determina- 
das librerías. Allí se las tolera en 
tanto que no son màs que pala- 
bras. Cuando el sentido de las 
palabras se vuelve perceptible 
en los hechos y a la recíproca (y 
es esto lo que constituye la ver- 
dad de una teoria), acaban tarde 
o temprano por topar con algún 
obstàculo en su difusión. 

De esta realidad ha de partir la 
superación. 



a l’agiiait amb els abusos de poder 




A disposició judicial 


GBX _ 

Berga 

E n la declaració davant del 
jutge tenim els mateixos 
drets que a comissaria. Per 
tant tenim dret a no decla¬ 
rar-nos culpables i no 
declarar en contra nostra. Per tal 
de fer efectiu el dret de defensa, 
l'advocat (ja sigui d'ofici o particu¬ 
lar) demanarà les actuacions que 
hi ha en contra teva abans d'ini- 
ciar-se la diligència. 

Si has declarat davant la policia, se 
t'ha de deixar veure la declaració 
policial abans de la declaració judi¬ 
cial, per si vols modificar o afegir 
alguna cosa. És aleshores quan 
has de fer constar qualsevol irre¬ 


gularitat (especialment amenaces i 
maltractes), produïda a comissa¬ 
ria. 

Un cop finalitzada la declaració, 
estudiat l'atestat de la policia i les 
al·legacions del Ministeri Fiscal 
(en cas que sigui un cas de relleu 
important), el jutge ordenarà: 

Llibertat sense càrrecs: 
quan es consideri que no hi ha 
delicte. El jutge arxiva les diligèn¬ 
cies i el procediment acaba aquí. 
Es tanquen les acusacions contra 
tu, tot i que és un fet poc habitual. 
Aquesta llibertat pot ser provisio¬ 
nal, és a dir, es queda a l'espera de 
l'aportació de noves proves que 
reobrin el cas, o bé pot ser defini¬ 
tiva, opció que impossibilita el 


desenvolupament de qualsevol 
altre denúncia sobre el mateix cas. 

Lllibertat amb càrrecs: es 
concedeix la llibertat condicional 
fins a l'espera de la data del judici 
on es dictarà la resolució. Quedes 
lliure però les acusacions es man¬ 
tenen. Significa que hi ha un 
procés formal obert contra teva. Hi 
ha indicis de la comissió d'un 
delicte, però no són clars, i la pena 
per la qual se't pot condemnar no 
supera els sis anys de privació de 
llibertat. 

Presó provisional: quan el 
jutge creu que hi ha indicis sufi¬ 
cients d’haver comès un delicte i 
quan cregui que existeixen impe¬ 
diments per al normal desenvolu¬ 


pament del procés judicial. La 
presó serà per als casos en que la 
pena per la comissió d'un delicte 
pugui superar els sis anys de pri¬ 
vació de llibertat. El temps pot 
oscil·lar entre els tres mesos i els 
dos anys. En casos de terrorisme 
aquest temps amb pròrrogues del 
jutge pot allargar-se fins a dos 
anys més. El jutge pot declarar 
també presó preventiva en els 
casos en que cregui que són d'alt 
relleu i que poden crear alarma 
social, sense necessitat que la con¬ 
demna pugui ser major al sis anys 
esmentats. 

Fiança: quan el jutge ho 
consideri oportú podrà imposar 
una fiança a la persona detinguda 
com a condició per no entrar a la 


presó. La fiança es fixarà en funció 
de la natura del delicte, l'estatus 
social (en aquest cas, la manca de 
proporcionalitat és escandalosa) i 
els antecedents de la persona 
detinguda. 

Cal tenir present que també es pot 
donar el cas que t'hagin detingut i 
finalment només hagis comès una 
falta (cosa que implica no constar 
en antecedents penals). Així doncs 
es duu a terme un judici de faltes. 
En aquests judicis no és necessària 
la presencia d'un advocat però, si 
ho vols, tens dret a tenir-lo. No hi 
ha fase d'instrucció. Les sentèn¬ 
cies solen correspondre a penes - 
multa, caps de setmana d'arrest 
domiciliari, o de treballs per a la 
comunitat. 


les diferents entitats a sota anunciades no tenen perquè compartir les ideologies dels diferents articles de la publicació 

El primer de maig a diferents ciutats 


Barcelona 

CNT 

L ‘l de Maig no és cap festa, 
és un dia de lluita. 

Com tots/es sabeu, el pas¬ 
sat 1 de maig va ser el dia del/la 
treballador/a i com cada any, ens 
vam reunir els/les companys/es de 
la Confederació Nacional del 
Treball (CNT) de la regional de 
Catalunya i Balears. La trobada va 
ser a l'Arc de Triomf de Barcelona. 

Els actes van començar al voltant de 
les 1 2h del matí amb un míting per 
denunciar la problemàtica que 
sofrim la classe treballadora en el 
dia a dia, en tots els àmbits de la 
vida, tals com la precarietat laboral, 
problemàtiques que sofreixen 


els/les companyes immigrants, 
sexisme, etc. Els ponents van ser: 
José Corrales (Secretari General del 
"Comitè Regional de Centro"), Joan 
Munoz (Secretari General del 
Comitè Regional de Catalunya i 
Balears), Just Casas (Federació Local 
de Terrassa) i Jordi Vega (Federació 
Local d'Hospitalet de Llobregat). A 
part, també van participar com¬ 
panys/es d'altres col·lectius afins 
convidats a l'acte. 

Al finalitzar el míting, es va proce¬ 
dir a fer la manifestació pels carrers 
de Barcelona, que es va caracterit¬ 
zar pel seu caire combatiu (no ho 
confonguem amb aldarulls o 
violència, si us plau). En el seu pas 
per la Plaça Sant Jaume (Plaça de la 
Generalitat) es va formar un cercle 
al centre i, tot seguit, uns quants 
companys/es es van estirar al mig 
del cercle per tal que d'altres com¬ 


panys/es els pintessin les siluetes, 
representant així els morts en acci¬ 
dent laboral. Mentre es feia això un 
altre company explicava amb un 
megàfon el perquè de l'acció i 
denunciava públicament la sinistra- 
litat laboral que patim la classe 
obrera, i el silenci per part de les 
administracions, així com dels sin¬ 
dicats traïdors UGT i CCOO, envers 
aquest tema. 

Al final del recorregut de la mani¬ 
festació (Arc de Triomf) es va fer un 
dinar popular. 

En tots els actes hi va haver molta 
assistència i durant tot el dia hi 
havia un seguit de parades per a 
l'autogestió de la CNT i d'altres 
col·lectius afins com "Mujeres 
Libres" i el Centre d'Estudis 
Federica Montseny. 

Cal remarcar que a nivell regional 
també es van fer 
actes locals a 
Igualada, Palma de 
Mallorca i Lleida 
organitzats per les 
Federacions Locals 
corresponents; i a 
Berga, col ■ lectius 
anarquistes i/o lli¬ 
bertaris també van 
fer actes relacio¬ 
nats amb aquest 
dia. 

Cada dia és 1 de 
Maig! 

Visca la lluita 
obrera! 



A part del Primer de Maig a Barcelona (Cotxeres de Sants, Arc del Triomf, Urquinaona, | 
May Day), també es va celebrar la diada a altres llocs. A Berga es va celebrar per quar¬ 
ta vegada. Enguany, entre d’altres coses, amb la poesia de l’amic i poeta Jesús Lizano. I 


Igualada 

Assamblea d’Amics dels 
“Màrtirs de Xicago” de 1886 

E l passat diumenge 1 
de maig, va tenir lloc 
a Igualada la 
"Bicicletada contra la 
Precarietat", en motiu 
del dia de les treballadores i 
els treballadors. 

La Bicicletada va començar a 
la plaça de la Masuca i durant 
dues hores els assistents 
vam fer una ruta pels princi¬ 
pals causants de la precarie¬ 
tat laboral a la ciutat (ETT's, 
la Patronal, les seus dels sin¬ 
dicats majoritaris, la Unió 
Empresarial, les fàbriques 
que han tancat en els últims 
mesos, les cases dels seus 
patrons...) i, més tard, ens 
vam concentrar a la plaça 
dels Porcs on va tenir lloc la 
lectura del manifest de 
l'Assemblea d'Amics dels 
"Màrtirs de Xicago" de 1 886. 

L'Assemblea està composta 
per col·lectius d’ideologies 
diferents (llibertaris, anar¬ 
quistes, independentistes- 
socialistes) els quals, veient 
la necessitat de fer front 
comú en un dia com aquest, 
vam unir esforços per moure 
la ciutat el dia dels treballa¬ 
dors/es. Cal dir que després 
de l'experiència de diumen¬ 
ge, valorem molt positiva¬ 
ment el fet d'haver treballat 
junts i estem convençuts que 
en els fronts de lluita que ens 


uneixen, no dubtarem a 

unir esforços quan calgui. 

Així doncs, durant tot el 
matí de diumenge, més 
d'una cinquantena de ciclis¬ 
tes vam reivindicar que la 
situació de la classe obrera 
empitjora dia a dia i vam dei¬ 
xar clar que no ens queda¬ 
rem amb els braços plegats; 
vam evidenciar la identitat 
dels principals culpables del 
malestar de la classe treballa¬ 
dora i vam deixar clar qui i 
què no volem a Igualada. 

La bicicletada va transcórrer 
d'una manera festiva i sense 
incidents, però tot i així vam 
comptar amb la presència 
(durant l’última mitja hora) 
de les denominades "forces 
de l'ordre"; Policia Local i 
Mossos d'Esquadra van assis¬ 
tir a la concentració i ens van 
ckedicar, suposem que donat 
el goig que feia la bicicletada, 
un reportatge fotogràfic. 
Esperem que ens enviïn 
còpies! 

Donem les gràcies a tothom 
que va assistir a la bicicletada 
i us animem a tots a no que- 
dar-vos callats quan les coses 
no van bé. Ens agradaria molt 
que l'any que vé per l'l de 
maig ja no s'hagi de sortir a 
reivindicar res, però lluny de 
trobar-ho realista, i tenint 
molt clar que la lluita de la 
classe obrera ha de ser dià¬ 
ria, des de l'Assemblea 
d'Amics dels "Màrtirs de 
Xicago" de 1 886, ens acomia¬ 
dem amb un : FINS AVIAT! 


CGT i la regularització d’immigrants 


CGT 

E l procés de normalitza¬ 
ció que ha finalitzat el 
passat 7 de maig, deixa 
un saldo negatiu d'inde- 
fensió, marginació, explotació 
i exclusió permanents per a 
un milió llarg de persones que 
no han aconseguit que 
algun/a empleador/a tramités 
la seva sol ■ licitud. 

Segons les dades oficials, 
entorn de 700.000 estran¬ 
gers/es han aconseguit pre¬ 
sentar el seu expedient de 
regularització, el que significa 
que almenys un altre milió 
llarg de sense papers (segons 
càlculs de l'lNE de gener de 
2005) no ha pogut fer-ho. A 
més, caldrà esperar a saber 


quantes altes es produeixen 
en la Seguretat Social, fruit 
d'aquesta "normalització", 
sense oblidar que l'autoritza¬ 
ció aconseguida dura només 
un any, després del qual 
cal tornar a sol·licitar la seva 
renovació. 

L'economia submergida que 
es pretenia eliminar segueix 
tant o més consolidada que 
abans, puix que les úniques 
vies obertes a partir d'ara per 
a la regularització són l'arrela¬ 
ment social i laboral, i amb¬ 
dues només són possible si la 
persona estrangera demostra 
una estada continuada de 2-3 
anys - il ■ legal i per tant sobre¬ 
vivint en l'economia informal 
o submergida- i un compromís 
de contracte per una any. 


Resulta indigne, per no dir 
inhumà, que només els/les 
empresaris/es tinguessin la 
potestat de tramitar les 
sol·licituds de regularització. 
Això ha provocat en molts 
casos l'extorsió i l'abús, amb 
acomiadaments, compra- 
venda de contractes, paga¬ 
ment previ de l'alta pel/la tre¬ 
ballador/a estranger/a, fins a 
les escandaloses escenes de 
submissió dels/les immi¬ 
grants fent cua durant hores 
davant les oficines de la segu¬ 
retat social perquè el seu 
empleador/a arribés just al 
seu torn. 

Per a la CGT, el procés de nor¬ 
malització ha estat pura 
demagògia institucional i sim¬ 
ple neoliberalisme aplicat, 
que va arribar al seu major 


extrem quan a dues setmanes 
de finalitzar, el govern va pos¬ 
sibilitar l'empadronament per 
omissió, amb la finalitat d'ac¬ 
celerar l'augment de sol·lici¬ 
tuds presentades. Això sí, 
amb la prepotència de fer cas 
omís de les mobilitzacions i 
tancaments del col·lectiu de 
sense papers que demanaven 
major flexibilitat en els proce¬ 
diments, criteris i temps per a 
la regularització. 

La CGT, doncs, seguirà lluitant 
amb els treballadors i treballa¬ 
dores estrangeres per a acon¬ 
seguir el reconeixement de la 
seva existència, la seva digni¬ 
ficació, la seva integració i 
l'assoliment de tots els seus 
drets humans, socials, labo¬ 
rals i sindicals. 

US ARMAS DEU CRÍTICA 

de Miguel Amorós 

Bilbao: likiniano elkartea, 2004 

Navarcles _ 

Hiram Gasçoine 

Aquest petit volum és una breu selecció de 12 exposicions de 
Miguel Amorós, realitzades entre el maig de 2002 i el febrer de 
2004 en actes organitzats per diferents col·lectius d'arreu de la 
regió ibèrica, en especial de Catalunya i el País Valencià. 


A diferència d'altres textos de títol semblant, l'objectiu d'aquest gjr / % 

no és criticar directament la societat o el mode de desenvolupa¬ 
ment capitalista, sinó que les "armes de la crítica" estan pensa¬ 
des i orientades per generar el debat intern dels col·lectius que 
s'oposen al sistema imperant. Els diferents textos, a més, respo¬ 
nen a aquelles inquietuds dels col·lectius amfitrions, però que, i com demostra el fet que hagin estat 
publicats conjuntament en aquest llibre, aquestes inquietuds poden fer-se extensives a un conjunt major 
d'individualitats i col·lectius. 

Així doncs, aquestes 12 exposicions pretenen desbrossar el terreny de l'anàlisi de les qüestions tracta¬ 
des per a aportar eines d'actuació i comprensió que realment serveixin per al seu debat intern. Per tant, 
aquest volum no ha de ser llegit com un catecisme ideològic, sinó més aviat com una sèrie de guions o 
introduccions a temes que són objecte d'atenció. I no ens deixem enganyar per la seva curta extensió: 
no obstant les seves escasses cent pàgines, cada un dels textos mereix una lectura cuidadosa. La seva 
comprensió és la clau per a la crítica. 

Els textos estan ordenats per un criteri cronològic, tot i que hagués trobat més interessant haver-los 
agrupat pels temes, i així haver dotat al volum d'una major facilitat de comprensió. Els principals temes 
que sorgeixen, és a dir, les principals inquietuds de l'anarquisme actual, són la crítica a la societat de 
l'espectacle, a la tecnologia, al treball, a l'ecologia de la por i la societat de control i a l'ordenació del 
territori. Cada individualitat i col·lectiu pot destacar-ne aquell que li procuri un major debat intern. 

El volum encara va més enllà. No només ofereix eines per a la crítica en aquestes qüestions, sinó que 
també rebutja el discurs cientifista que recolza i justifica la tecnologia, l'ordenació del territori, el con¬ 
trol,... El que Richard Peet anomena el discurs hegemònic, en definitiva. És una crítica, doncs, a aquelles 
persones i institucions que es consideren posseïdores de la veritat única, de la certesa, del valor 
intel ■ lectual i teòric. 


Montcortès, Pallars Sobirà 

Divendres 8 de juliol 

- 19.00: Al Particular del Comú, La Pobla de Segur, xerrada “la 
pedagogia Llibertària en el primer terç del segle XX” a càrrec 
d’Emili Cortavitarte (sindicat d’ensenyament de CGT) 

- 22.00: Montcortès, Cinema a la fresca: “el Oro de las Californias” 
+ pelicul ■ la 

Dissabte 9 de juliol 


8,9i10dejuliol05 


IITR0BAD 


MONC 


- 10.00: Trobada 
de les Secretaries 
d’Acció Social de 
les diferents fede¬ 
racions de CGT de 
Catalunya. 

- 12.00: Taula 
Rodona: “Lluites 
en defensa del 
territori, experièn¬ 
cies i projectes” 

16.30: Taula 

Rodona: “Mitjans 
de comunicació 
alternatius de 
Catalunya” 


- 19:00 Tallers: 

Danses del món. 

Plantes Medicinals 

- 23:30: Nit de contes Pallaresos 

Diumenge 10 de juliol 




CGT de Ponent 
i Comitè Confedera! de Catalunya Ç£T 


- 11.00: Xerrada: “La repressió a Catalunya, el tomb antirepres- 
siu” 

- 14.00: Dinar Popular (cal el bo d’ajut) 

- 16.00: Tertúlia-té verd “la realitat del poble amazigh” a càrrec de 
l’Associació Averroes. 


Per últim, podeu trobar algun d'aquests textos publicats en aquest volum i d'altres del mateix autor (com Dissabte 9 de juliol 

el celebrat "Primitivismo e historia") a la biblioteca on-line del col·lectiu anti-civilitació Re-evolución 

(http://es.geocities.com/anticivilizacion/biblioteca_virtual.htm). -a les 20:00 a Navarcles (Bages) (Cal Carrasclet, C/St.Benet, 1 5) : 

passi del vídeo: Ramon Vila Capdevila: l'últim maqui català, 
seguit d'un col ■ loqui-xerrada a càrrec d'un historiador navarclí. 


http://sindominio.net/marxa-maquis/programa.php 



les diferents entitats a sota anunciades no tenen perquè compartir les ideologies dels diferents articles de la publicació 

Arti eles pel culKu. 

Interior 3 exterior. * 

Q£n arbre, 
una branca creix, 
seia, distant, 

seguint cl camí més planer a la llum. 
lligant i deslligant Q^ivint i abandonant. 

oMilions de rametes cm tu 
que cedeixen donant la telaranpa invisible 

de la vida. 

^otes tenen el seu cantí, 
selesll 

TSerè Mes beuen la mateixa saba. 




<§uàna saball 



ç^osep cMaria Ç&santa &aseües, 
ens has ensenyat que compartir és viure. 




